qundao/data-zh-poetry huggingface dataset:
风木卷为蔡教谕题
作者：童轩
朝代：明

极目凤山路，松楸暗佳城。为问葬者谁，蔡氏有先茔。西风吹宰木，昼夜号秋声。奈何亲久没，悠悠隔平生。儒冠饱君禄，生养不得迎。因悲树欲静，策策风靡宁。感之怀抱恶，有泪如河倾。惟馀寒食饭，少慰泉下情。
饮马长城窟行
作者：童轩
朝代：明

饮马长城窟，寒泉咽不流。髑髅腥枕雨，刁斗冷鸣秋。瀚海烽烟断，阴山部落稠。将军方阅武，醉拥紫貂裘。
骏马二首
作者：童轩
朝代：明

骏马响金羁，蹀躞长安道。少年挽雕弓，弹落花间鸟。骏马出长堤，繁缨鞗革垂。相逢休问姓，知是羽林儿。
骏马二首·其一
作者：童轩
朝代：明

骏马响金羁，蹀躞长安道。少年挽雕弓，弹落花间鸟。
骏马二首·其二
作者：童轩
朝代：明

骏马出长堤，繁缨鞗革垂。相逢休问姓，知是羽林儿。
骢马行一首送朱文辉之江西佥宪
作者：童轩
朝代：明

骢马来自渥洼水，夹镜悬睛竹披耳。一朝天子赐近臣，人马辉光照闾里。南畿门外太平堤，骏尾萧稍日夕驰。春衣五色綵云丽，秋斧一片寒冰辉。有时乘向长安市，九陌人人行且避。嘶风骄喷玉花高，弄影晴翻碧蹄碎。除书昨日来乌府，明朝又上西江路。六月清霜向日飞，一瓢甘雨随车布。使君年才三十馀，琅琅声价高璠玙。澄清久揽范滂辔，谏议曾传张湛书。羡君此行宜及早，西江黎庶须君好。祖筵挝鼓送行旌，一鞭晓出都门道。都门草色青如葱，马行蹴踏摇玲珑。骢兮本是麒麟匹，归来应置天闲中。
鹌鹑图
作者：童轩
朝代：明
体裁：七言绝句

荆棘丛深旧路微，奔奔常向夕阳飞。长安此日看图画，应笑为儒百结衣。
鹤庆道中
作者：童轩
朝代：明

岩深多险阻，马足正淩兢。暝雪依巢鸟，斜阳归寺僧。林疏鸣败叶，涧古积坚冰。去去无辞远，荒山又几层。
华溪
作者：童遂
朝代：明
体裁：七言律诗

华溪的隐诚自豪，齐门操瑟非吾曹。论竿百尺水云渺，铁笛一声山月高。放鹤引寻紫芝洞，得鱼醉卧沧江涛。黄尘满地不归去，万里天风吹布袍。
寄外
作者：端淑卿
朝代：明
体裁：七言律诗

镇日多愁屡废餐，闭门独坐遣应难。庭前别我春犹在，月下怀君梦又残。万点落花谁著眼，一声飞雁独凭阑。梦回湘簟无消息，更启前书仔细看。
春
作者：端淑卿
朝代：明

院外莺啼二月中，妆台日影映帘栊。润回野草茸茸绿，暖入琼枝簇簇红。乍试轻罗沾社雨，偶尝新酿醉东风。闲来点检芳时事，花底青丝坠小虫。
浪淘沙·忆外
作者：端淑卿
朝代：明
体裁：词

洒泪卜金钱。爻象移迁。荷筒折断藕丝连。梦里还家愁里语，总是虚占。时事苦迍邅。一别经年。北堂萱草望悬悬。云树参差山水远，鱼雁难传。
采莲
作者：端淑卿
朝代：明

风日正晴明，荷花蔽洲渚。不见采莲人，只闻花下语。
阮郎归
作者：端淑卿
朝代：明

园林春到清明节，花柳愁攀折。人生何事轻离别，水远山重叠。杜宇啼，残更月，银皂照明灭。昨宵有梦轻飞蝶，关心犹未说。
隋柳
作者：端淑卿
朝代：明

炀帝堤边柳，凋零几度秋。蝉声悲故国，莺语怨荒丘。行殿基何在，空江水自流。行人休折尽，折尽更生愁。
舟归采石
作者：端钰
朝代：明
体裁：五言律诗

苍茫山气静，落日大江流。潮涌千家雨，帆悬两岸秋。发稀宜鹖冠，寒重著羊裘。不尽古今意，还登太白楼。
一舫斋为倪水部赋
作者：符锡
朝代：明

县知江海客，白首未忘情。一舫揭斋地，孤云尽日征。按图神自往，绝羽意难并。风浪何时净，梦魂犹自惊。
三君子行
作者：符锡
朝代：明

缊袍在众吾不耻，鳌峰特立有如此。衣冠奕叶趾前美，作人闽郡由兹始。玉□对酒高谈起，少年豪气今犹是。前人峨豸照都市，泾县重看树桃李。三峰一试魁多士，壮志髫龄簿剌史。荆门捧檄为亲喜，远范苏湖尚谁拟。诛茅缚屋颖江水，老狂自分长巳矣。班行滥列适然尔，何幸尚友三君子。骑驴过我室更迩，倾倒花前能复几。去住加餐各珍重，明日怀人千万里。
三寿堂诗
作者：符锡
朝代：明

敦仁寿自致，福备乐由生。仙翁海屋姿，令子甲科名。贵寿如有期，封章倏来并。颂声满华堂，草木被光荣。静隐容何脩，善缘还自徵。处身无外慕，泽物本至情。开轩对松菊，觞咏谐弟兄。瑞凤怀仙署，星轺下玉京。弭节寿觞举，趋庭莱綵轻。遄归何所迫，王事有期程。忠孝靡二涂，去矣念兹行。
三水期美中同年已还广州
作者：符锡
朝代：明

三年同宦海南州，世路无情任白头。君去我来三水口，思君不见涕交流。
上舍李民望厥考草窗晋叔王子志其墓仍祈余作
作者：符锡
朝代：明

纪实王生在，还因识草窗。读书名不涉，晓法化能襄。酉水遗波远，辰山宿草长。传家徵世泽，起凤表民望。
下第蒙王大史宜学年兄走笔见慰且云切勿效时人叹老嗟卑也偶呈二章
作者：符锡
朝代：明

卷甲怀惭亦自扪，曾劳词客慰寒温。时平得士须终济，材谫于予岂再论。辙鲋谩期忘勺水，涧松何分植高原。虚传老马谙途径，悔是从前误出门。别苦庭椿是暮年，带经谁课颖阳田。轻裘肥马元非望，白首青衫不自怜。极浦风云生远思，旧山松鹤识初缘。玉人故作伤春问，桃李何言付逝川。
下第蒙王大史宜学年兄走笔见慰且云切勿效时人叹老嗟卑也偶呈二章·其一
作者：符锡
朝代：明

卷甲怀惭亦自扪，曾劳词客慰寒温。时平得士须终济，材谫于予岂再论。辙鲋谩期忘勺水，涧松何分植高原。虚传老马谙途径，悔是从前误出门。
下第蒙王大史宜学年兄走笔见慰且云切勿效时人叹老嗟卑也偶呈二章·其二
作者：符锡
朝代：明

别苦庭椿是暮年，带经谁课颖阳田。轻裘肥马元非望，白首青衫不自怜。极浦风云生远思，旧山松鹤识初缘。玉人故作伤春问，桃李何言付逝川。
与僧贞广
作者：符锡
朝代：明

象教弥将坠，何僧礼独虔。法轮无住脚，因果再生缘。万劫身非有，千灯佛自传。惭予素餐客，负尔太平年。
与僧题墨梅
作者：符锡
朝代：明

怪道枯梅树，天机不解藏。如何寒雪里，独著有幽香。
与僧题梅
作者：符锡
朝代：明

道山梅树缘谁写，墨妙分明夺化亚。蜂蝶未知真假在，回回他自领春风。
与双州胡太守话旧有作
作者：符锡
朝代：明

畿甸秋行且未寒，怪来风雪绕征鞍。调元正仗乘骢守，尸禄空惭典御官。淮海凤髦人快睹，泥途兰臭我增惭。奔驰况复怜衰暮，秉烛频劳叙世欢。
与李景咏夜话
作者：符锡
朝代：明

东湖湖上坐清风，月涌银河落镜中。四海论心如此夕，不知倾盖几人同。
与秦节之题扇
作者：符锡
朝代：明

蟾宫扃禁几重深，故识云踪更远寻。隐约看图犹似梦，可应还动少年心。
与费亨父游山因出妇翁介庵阁老扇面求和
作者：符锡
朝代：明

华国文章柱世才，相君宗伯两还该。时人谩道东床好，自信风流有许来。
与贾民部叙旧
作者：符锡
朝代：明

暂驻乌台节，适来民部寻。论交当日事，报主十年心。剥复天难定，创夷岁再阴。躩然怀拯溺，攘臂起长吟。
丙戍正月部兵赴南宁道中杂韵
作者：符锡
朝代：明

蕞尔蛮夷长，干天不自量。泰山垂压卵，辙擘可能当。长洲三十里，烟火接戎炉。怅望蜂虿穴，何年尽扫除。四望千山合，夹城双水流。客行春渚净，不省过藤州。敌忾三千士，功期一箭□。相逢鲁连子，不用话封侯。夜过黄丹驿，朝临白马屯。剑歌弥激烈，挥麈共谁论。蛮徼缠妖气，王师蔽海濆。君看旗旐举，白昼起风云。
丙戍正月部兵赴南宁道中杂韵·其一
作者：符锡
朝代：明
体裁：五言绝句

蕞尔蛮夷长，干天不自量。泰山垂压卵，辙擘可能当。
丙戍正月部兵赴南宁道中杂韵·其三
作者：符锡
朝代：明
体裁：五言绝句

四望千山合，夹城双水流。客行春渚净，不省过藤州。
丙戍正月部兵赴南宁道中杂韵·其二
作者：符锡
朝代：明
体裁：五言绝句

长洲三十里，烟火接戎炉。怅望蜂虿穴，何年尽扫除。
丙戍正月部兵赴南宁道中杂韵·其五
作者：符锡
朝代：明
体裁：五言绝句

夜过黄丹驿，朝临白马屯。剑歌弥激烈，挥麈共谁论。
丙戍正月部兵赴南宁道中杂韵·其六
作者：符锡
朝代：明
体裁：五言绝句

蛮徼缠妖气，王师蔽海濆。君看旗旐举，白昼起风云。
丙戍正月部兵赴南宁道中杂韵·其四
作者：符锡
朝代：明
体裁：五言绝句

敌忾三千士，功期一箭□。相逢鲁连子，不用话封侯。
丛都宪椿萱挽诗二首
作者：符锡
朝代：明

东山有灵木，上孕三凤雏。蔽芾长翛羽，志岂于丘隅。一雏上天飞，出入承明庐。霜飙灵木摧，愁凤将安如。木摧不复秀，凤愁不可祛。声华照穹石，千秋齐鲁墟。丛公抱经略，宿著边城威。商声何迫促，千里来庭闱。庭木早既彫，庭萱今复委。空堂寂回首，鼎养馀甘肥。林乌恨罔极，血洒沾裳衣。孝思允惟则，肃纪公将归。
丛都宪椿萱挽诗二首·其一
作者：符锡
朝代：明

东山有灵木，上孕三凤雏。蔽芾长翛羽，志岂于丘隅。一雏上天飞，出入承明庐。霜飙灵木摧，愁凤将安如。木摧不复秀，凤愁不可祛。声华照穹石，千秋齐鲁墟。
丛都宪椿萱挽诗二首·其二
作者：符锡
朝代：明

丛公抱经略，宿著边城威。商声何迫促，千里来庭闱。庭木早既彫，庭萱今复委。空堂寂回首，鼎养馀甘肥。林乌恨罔极，血洒沾裳衣。孝思允惟则，肃纪公将归。
东岩清隐
作者：符锡
朝代：明

栖真剖灵异，崭绝无与对。山水流音徽，岩花竟谁待。徐君颇清真，俗流自殊队。縳屋兹山阳，芝采灵岩背。薄游逢野仙，至道伐其槩。朝餐赤城霞，夕揽匡庐霭。浩荡畴能羁，潇洒可人爱。予亦浩荡人，寄怀蒙颖同。粒松巢两鹤，勺水横双龙。何时骑访君，遨翔云海东。八埏遂周览，灭迹劫网中。
东峰为徐贤十作
作者：符锡
朝代：明

东峰湖上弄晴晖，湖底蛰蛟横欲飞。有才无意为霖雨，四海豪游仍未归。
东谷敖少参由湖藩奉表入京辱赠以诗奉荅一首
作者：符锡
朝代：明

天涯集聚莫辞频，远客曾伤独夜神。酒醒石栏初落月，病淹诗草漫生尘。彤廷忽奉联珂喜，方岳攸同拜表晨。白首丹心容未罄，石龙金凤早知津。
严介溪约游山中雨阻书来怏怅用韵一律
作者：符锡
朝代：明

僻地春来较每迟，敢缘回辙访幽奇。雨通石涧流争合，日上帘花影迸垂。岂有旧醅谋拙妇，也锄荒径领痴儿。不愁无力酬佳景，况喜钤冈健洗诗。
严太史钤山书屋
作者：符锡
朝代：明

玉人何处住，一室对孤岑。池上蓼花白，山中秋意深。林穿蒋诩径，座拥河汾琴。未觉衣缨在，沧洲更远寻。
严陆二太史教试中书叠韵戏柬一首
作者：符锡
朝代：明

出处年来不解谋，风尘岁晏可能休。谩誇妙舞当红袖，曾愧知心是白头。闭户寻诗春自逸，倚门弹铗晚何求。移书适问瀛东似，几日平津好汎舟。
中秋望月
作者：符锡
朝代：明

望望青霄月，轻云不肯开。嫦娥亦羞涩，客子故徘徊。露下苔阶净，风传歌筦来。帝城亿万户，称处几人怀。
丰润公馆偶用壁间韵呈石沙道长
作者：符锡
朝代：明

风旗队队绕春山，骢马追陪且未还。花雨半岩盘谷寺，攻驹千驷海门关。边程日远撩乡梦，病酒时开壮客颜。世故驱人犹自笑，忘机那共白鸥閒。
临江遗德
作者：符锡
朝代：明

积霖有馀润，元化无近功。侨没泣宣父，棠伐思召公。弊郡远江介，旧俗颇丰融。牧领多时彦，幕莲咸靖共。耳目纪所及，考德咨玄同。邈矣高参府，资深泽何隆。即无抗俗誉，远有遗爱风。浮世果足恋，抚铭慨深衷。绵祀善允基，执宪迈往踪。君子归令名，龙章贲丘崇。清歌激睢水，阅世感秋蛩。煌煌秉钧士，令德况有终。
久雨共农人言有感
作者：符锡
朝代：明

天漏渠能补，淋漓日未休。豆封泥不甲，畦没潦争流。尔病兼无食，予耕尚乏牛。为儒惭盛世，徒抱老农忧。
久驻武缘僦居僻漏邑有千户所屋废基存旋命兵士芟草辇秽伐竹构堂而环之以营数日毕工遂移居之时则文武过奁禽鸟欢鸣嘉树扶疏而出喜而赋此
作者：符锡
朝代：明

旧所茅堂虽自低，征夫书剑聊相携。团团日转三龙树，翼翼云屯八武溪。市远不妨谭客过，林高无碍野莺啼。腐儒汗马曾何有，起舞犹堪听晓鸡。
乌蛮滩
作者：符锡
朝代：明

邕州何处在，滩险说乌蛮。一鼓千艘上，三军共解颜。天设蛮江险，鸿濛一派通。未须论禹迹，疏凿仗神功。西征尔多士，道路莫辞艰。不日平南虏，薰风奏凯还。扰扰横州路，征夫意自闲。数声秦吉了，一枕乌蛮山。
乌蛮滩·其一
作者：符锡
朝代：明

邕州何处在，滩险说乌蛮。一鼓千艘上，三军共解颜。
乌蛮滩·其三
作者：符锡
朝代：明

西征尔多士，道路莫辞艰。不日平南虏，薰风奏凯还。
乌蛮滩·其二
作者：符锡
朝代：明

天设蛮江险，鸿濛一派通。未须论禹迹，疏凿仗神功。
乌蛮滩·其四
作者：符锡
朝代：明

扰扰横州路，征夫意自闲。数声秦吉了，一枕乌蛮山。
乙酉三月泛舟梧江偶述
作者：符锡
朝代：明

府门烟雨漾晴沙，十里长州兴未涯。病客不知春早晚，东风开遍木绵花。岁晚部兵归幕府，早春仍上梧州船。时人休讶予官散，捕盗新兼理税钱。
乙酉三月泛舟梧江偶述·其一
作者：符锡
朝代：明

府门烟雨漾晴沙，十里长州兴未涯。病客不知春早晚，东风开遍木绵花。
乙酉三月泛舟梧江偶述·其二
作者：符锡
朝代：明

岁晚部兵归幕府，早春仍上梧州船。时人休讶予官散，捕盗新兼理税钱。
乙酉冬至募兵英德晓起对烛因思去年此日适部兵在梧州幕府到官未及二载而两以兵事奔走军门慨然有怀遂成此作
作者：符锡
朝代：明

去年长至趋幕府，今年长至坐英州。牢牢岁月知何有，赫赫简书良自由。玉律气浮江馆夜，朝衣心切紫宸游。会将梅蕊占春信，嬴得儿童数九头。
九成台次铁峰
作者：符锡
朝代：明

□亮歌钟月满台，八窗烟景倏然开。倚阑人在风尘表，隔岸图呈水墨堆。法从不知龙化远，升中犹想凤仪来。湘南旧俗多遗事，谩结秋晨旅雁哀。
九日州扭垒中闻吴思恩驻南海堡不得相见奉柬一首
作者：符锡
朝代：明

方帽依戎垒，高人忆道流。可怜南海月，不共菊花秋。猾虏情终见，微勋晚许□。何当对尊酒，重与使君筹。
书欧平□考□卷
作者：符锡
朝代：明

霍令知谁氏，贤声载跋岐。极穷真有待，卧治本无为。名附循良传，功高献纳辞。同升应不忝，推毂定何时。
书浩然碑有感
作者：符锡
朝代：明

古人今不见，安遣泪双垂。早愧平原笔，缘书有道碑。纲常元有赖，天地本无私。爽气西山在，终然百世师。
买菊叹
作者：符锡
朝代：明

世人有钱剩沽酒，笑我无钱还置菊。酒酣适意虽一时，菊在时堪弄寒馥。岂知根株一拔不可回，坐使茎叶日瘁令心哀。唴渠本是东篱伴，何缘开傍黄金台。君不见牡丹花，东风一夜生锦葩。沉香词客经品题，芳声美誉流天涯。又不见青菊蕊，世人有眼那识女。不如还汝东篱下，老与葛巾作宾主。
买菊叹
作者：符锡
朝代：明

节前菊花贵，节后菊花贱。清霜萦故枝，不逐凡卉变。伊何此世人，遽为眼青白。婉恋东市头，徘徊西城陌。万事何不然，徒尔增凄恻。
乾鹊来巢
作者：符锡
朝代：明

手植庭前树，高枝信鹊巢。忘情自来去，何喜用嘐啁。岁乙通神处，雄■致力交。丁宁汝僮仆，方哺勿轻捎。
二月二日余至南冈乾鹊遂定巢小杉佃者云渠自壬申读书巢后比今复来因纪此诗
作者：符锡
朝代：明

春风携步上南冈，剌眼杉松隔岁长。暂止鹊疑怜旧主，重移巢故傍西堂。喧啁屋瓦千渠事，狼籍书堆为底忙。可是山栖犹未稳，曾沾雨露向朝阳。
云山人遗红梅诗以答之
作者：符锡
朝代：明

山人许我寄红梅，雪里移根带蕊来。颜色未论誇北客，阳和先许到南荄。日劳汉圃频频灌，月满罗浮细细开。漫向功成浪题品，不知多少费滋培。平生浪只数江梅，此种真疑天上来。直与寻常观蓓蕾，莫将容易究根荄。趣逢知己诗偏好，色入醉眸怀便开。端为山人拜嘉赐，此根还与我深培。
云山人遗红梅诗以答之·其一
作者：符锡
朝代：明

山人许我寄红梅，雪里移根带蕊来。颜色未论誇北客，阳和先许到南荄。日劳汉圃频频灌，月满罗浮细细开。漫向功成浪题品，不知多少费滋培。
云山人遗红梅诗以答之·其二
作者：符锡
朝代：明

平生浪只数江梅，此种真疑天上来。直与寻常观蓓蕾，莫将容易究根荄。趣逢知己诗偏好，色入醉眸怀便开。端为山人拜嘉赐，此根还与我深培。
云峰隐居
作者：符锡
朝代：明

妍彼湖上峰，白云濩其端。好风忽相逐，暂往辄来还。达士美幽荫，逝将此盘桓。时耕亦以读，得趣仍忘餐。日月自相促，山中有馀閒。仰盻出林翮，遐哉不可攀。何如一觞酒，坐对白云酣。
云庄歌
作者：符锡
朝代：明

东湖水落秋向分，湖上青山御白云。诛茅选胜宋公子，萧洒芙渠出清泚。爱看白云湖上眠，春花秋月自年年。人云真率竟两忘，定谁为主云为庄。主人朝耕还暮读，白云只就檐端宿。扶摇昨夜拉行雨，云归汗漫□无语。主人欲问云掉头，管城既邈鸿蒙愁。至理谁将合大和，风愆雨伏君谓何。安得同君弟与兄，共乘肤寸游太清。旱则与雨潦则止，丰亨九土含灵喜。云归云归湖上秋，还逢弟劝与兄酬。人生舒卷在合意，贵富何必曾封侯。
云龙卷
作者：符锡
朝代：明

高山出云何所为，蒸合旋看瀰大清。处处苍生望霖渴，朝朝将雨逐龙行。东阡南陌须臾遍，岁德神功历落成。渭水傅岩差一见，景奁肤寸若为惊。
人日同乡宴集有赋奉和介翁
作者：符锡
朝代：明

献岁喜逢人日会，玉堂风致许谁过。羹调七宝陈芳宴，酒进群工侑细歌。绛蜡坐消龙漏迥，丽春先到凤池多。宾筵且复敦乡好，节夜何妨暂驻珂。
人日雨中叠前韵奉酬宗党诸耆宿
作者：符锡
朝代：明

人日重阴挟雨寒，诗邮频仗遣忧端。吴歌中曲曾殊调，台阁山林只共看。晴旭岂无鸣鸟待，昏霾宁有毒蛟蟠。可谁吹律终调化，默睹熙熙四海欢。不惜躬耕远帝宸，南来北去几伤神。一觞自滥通闺籍，三宅渠怜在野臣。俗近鲁邹真锦里，和高元白侈阳春。会须传颂词林满，漫作风花过眼新。
人日雨中叠前韵奉酬宗党诸耆宿·其一
作者：符锡
朝代：明

人日重阴挟雨寒，诗邮频仗遣忧端。吴歌中曲曾殊调，台阁山林只共看。晴旭岂无鸣鸟待，昏霾宁有毒蛟蟠。可谁吹律终调化，默睹熙熙四海欢。
人日雨中叠前韵奉酬宗党诸耆宿·其二
作者：符锡
朝代：明

不惜躬耕远帝宸，南来北去几伤神。一觞自滥通闺籍，三宅渠怜在野臣。俗近鲁邹真锦里，和高元白侈阳春。会须传颂词林满，漫作风花过眼新。
仁化锦石岩
作者：符锡
朝代：明

紫府棱棱峭壁开，凌虚直上九层台。枯松晓沐灵湫雨，飞瀑霄腾绝涧雷。云服此中分五岭，斗牛何处望三台。踏歌倚遍长栏外，万里青旻一鹤回。迢迢石寺问丹丘，楚楚芳洲乱碧流。徙步下方云巳合，抬头绝顶雾初□。风泉缭绕来钧奏，猿鸟依稀识故侯。莫道参军能摆俗，吏情吾巳付天游。锦刹聊支倦目开，极知幽胜藐逢莱。天花故向岩头舞，星汉翻从地底回。雾拥香炉增缥缈，江涵石佛转溁洄。云车鹤驭曾何事，皂帽青袍只自来。江翻西日愰丹厓，抉眦南荣斗柄楷。突兀尚愁飞鸟度，幽偏真剌野夫怀。龙栖石洞云常雨，凤翥韶津礼亿柴。罢却薰弦弄明月，未应佺偓隔形骸。半壁祥云捧秘宫，紫函金简奉当中。沿崖杂树青无际，出峡澄江意不穷。名胜难逢灵迹隐，阳春频倡敌台空。郡斋却喜多清暇，五马参陪得暂同。万壑千岩隐上乘，时闻五色透层层。海边仙境容渠到，壁上骚坛孰与登。痛饮非关诗债了，苦吟应笑瘦生曾。却愁黄鹤经题后，白也重过合避能。
仁化锦石岩·其一
作者：符锡
朝代：明

紫府棱棱峭壁开，凌虚直上九层台。枯松晓沐灵湫雨，飞瀑霄腾绝涧雷。云服此中分五岭，斗牛何处望三台。踏歌倚遍长栏外，万里青旻一鹤回。
仁化锦石岩·其三
作者：符锡
朝代：明

锦刹聊支倦目开，极知幽胜藐逢莱。天花故向岩头舞，星汉翻从地底回。雾拥香炉增缥缈，江涵石佛转溁洄。云车鹤驭曾何事，皂帽青袍只自来。
仁化锦石岩·其二
作者：符锡
朝代：明

迢迢石寺问丹丘，楚楚芳洲乱碧流。徙步下方云巳合，抬头绝顶雾初□。风泉缭绕来钧奏，猿鸟依稀识故侯。莫道参军能摆俗，吏情吾巳付天游。
仁化锦石岩·其五
作者：符锡
朝代：明

半壁祥云捧秘宫，紫函金简奉当中。沿崖杂树青无际，出峡澄江意不穷。名胜难逢灵迹隐，阳春频倡敌台空。郡斋却喜多清暇，五马参陪得暂同。
仁化锦石岩·其六
作者：符锡
朝代：明

万壑千岩隐上乘，时闻五色透层层。海边仙境容渠到，壁上骚坛孰与登。痛饮非关诗债了，苦吟应笑瘦生曾。却愁黄鹤经题后，白也重过合避能。
仁化锦石岩·其四
作者：符锡
朝代：明

江翻西日愰丹厓，抉眦南荣斗柄楷。突兀尚愁飞鸟度，幽偏真剌野夫怀。龙栖石洞云常雨，凤翥韶津礼亿柴。罢却薰弦弄明月，未应佺偓隔形骸。
代挽陈教授夫妇九十而终
作者：符锡
朝代：明

教铎□声岁巳多，椿残萱谢欲如何。后人考德徵齐寿，风雨空山石未磨。
代柬东安万掌教
作者：符锡
朝代：明

苦忆东安文学老，得钱相觅且衔杯。乌衣奋事堪肠断，王谢如今焉在哉。
代萱花答
作者：符锡
朝代：明

山花随意度山城，何处忘忧浪得名。却笑息心尘外客，也凭鸡卜问阴晴。
代诸弟作
作者：符锡
朝代：明

凤冈西望接盘龙，十里峰回有路通。春入草堂人自好，袂联香径客初逢。侵眸饼出松花细，到口杯忘竹叶浓。池上别君今几日，垂杨不断舞东风。清晨閒抚苍松立，岚气氤氲宿雨收。小苑忽逢佳客话，好春能共野人游。莺歌燕舞还他适，白李红桃可自由。不禁年光竞流水，漫分高兴入赓酬。
代诸弟作·其一
作者：符锡
朝代：明

凤冈西望接盘龙，十里峰回有路通。春入草堂人自好，袂联香径客初逢。侵眸饼出松花细，到口杯忘竹叶浓。池上别君今几日，垂杨不断舞东风。
代诸弟作·其二
作者：符锡
朝代：明

清晨閒抚苍松立，岚气氤氲宿雨收。小苑忽逢佳客话，好春能共野人游。莺歌燕舞还他适，白李红桃可自由。不禁年光竞流水，漫分高兴入赓酬。
代赠邵阳
作者：符锡
朝代：明

同学曾推究五车，邵阳今去隔长沙。不辞万里郎官在，奏□还来补衮华。
代送一首
作者：符锡
朝代：明

控带荆襄地，还居楚上游。郡寮宜镇净，参佐得风流。自是才难遇，何须职易修。明廷如简擢，不假更搜求。
代送世臣
作者：符锡
朝代：明

赣榆何僻远，纵目海涛宽。失得虚能置，疲癃简自安。鹤鸣诗思逸，星彩剑光寒。风云眼前事，未足拟弹冠。
代送僧官还金山
作者：符锡
朝代：明

惯到江心寺，三山想不逾。隔波诸佛近，濒海一峰孤。潮落钟声杳，龙归雨气苏。汲泉通水府，乘月倒□壶。远树浮空出，危樯骇浪俱。衲迎新首座，人忆旧臞儒。载酒时能否，谈诗麈在无。遥怜汉楂在，此约未应渝。
代送前人
作者：符锡
朝代：明

羽客吾乡□道林，欣逢天上话开襟。拜官又自分今雨，采药还看傍故岑。瑶草春回丹井绿，灵岩秋锁碧云深。何时福地重能到，石扫梅花听鼓琴。
代送大司成东湖周先生致仕还天台
作者：符锡
朝代：明

明时公辅望，解组意合坚。僚属吁垂首，门徒泣拥鞯。柴舟遵海泊，卉服趁鸥眠。景色饶诗趣，苔纹剩酒钱。从知东海上，不数二疏贤。
仪真分司水亭次韵敖冬官子发题壁
作者：符锡
朝代：明

江上宫亭临苦寒，不禁幽意凭阑干。莺花谩自驱人别，水竹此应谁共看。分司闲爱水亭凉，几日抛书枕石床。密雪可人犹竹色，清虚何减对潇湘。
仪真分司水亭次韵敖冬官子发题壁·其一
作者：符锡
朝代：明

江上宫亭临苦寒，不禁幽意凭阑干。莺花谩自驱人别，水竹此应谁共看。
仪真分司水亭次韵敖冬官子发题壁·其二
作者：符锡
朝代：明

分司闲爱水亭凉，几日抛书枕石床。密雪可人犹竹色，清虚何减对潇湘。
仪真逢卢彦四邀题龙江别卷
作者：符锡
朝代：明

我望建康路，君从几日来。晓风千嶂合，寒练一帆开。牛首山椒寺，凤凰江上台。旧游谁复在，潮打石城回。
仲夏读书山庄霖潦浃旬
作者：符锡
朝代：明

方春苦旱夏苦雨，潦水田田生白波。枕簟通宵防满湿，柴门一月断经过。溟濛草树纷垂首，岑□山禽遂不歌。愁自渔人得消息，濒江淹出几分禾。山云四塞雨不绝，田父出门还入门。尽地水疑桑海变，经旬冥畏日车翻。苍天不悯周馀在，北极遥瞻嗣主尊。长夏春袍犹未释，草茅心事欲谁论。
仲夏读书山庄霖潦浃旬·其一
作者：符锡
朝代：明

方春苦旱夏苦雨，潦水田田生白波。枕簟通宵防满湿，柴门一月断经过。溟濛草树纷垂首，岑□山禽遂不歌。愁自渔人得消息，濒江淹出几分禾。
仲夏读书山庄霖潦浃旬·其二
作者：符锡
朝代：明

山云四塞雨不绝，田父出门还入门。尽地水疑桑海变，经旬冥畏日车翻。苍天不悯周馀在，北极遥瞻嗣主尊。长夏春袍犹未释，草茅心事欲谁论。
伏波庙
作者：符锡
朝代：明

湘山巀嵲湘水头，长林七月疑深秋。游江何处巫阳女，食庙此联新息侯。混杂愚民真可笑，等闲名将许同俦。登临此度空多感，龌龊凭谁洗俗流。
伏波庙
作者：符锡
朝代：明

炎烬重嘘可自由，伏波祠庙楚江秋。英雄去就不早计，谁与勋名万古留。
传子乞诗寿令岳鹄山黄翁号湖隐
作者：符锡
朝代：明

野屋春风吹白袍，仙翁若在醉陶陶。衣冠家乘传双井，弧矢宾筵届二毛。市隐却输湖隐辟，鹄峰争与岱峰高。等闲卫子臻诗祝，清润还看映綵毫。
佥宪贾公谢事西川怡神楚北锡忝通家敬呈鄙作公病初起适慰其怀云
作者：符锡
朝代：明

释宪还刀服，陶然世虑空。年年见菜子，日日舞春风。野水醅尊绿，山花压鬓红。不知全楚外，斯乐几人同。
便面为念斋侍御题
作者：符锡
朝代：明

高人昔未遇，结屋蒙山阴。读书探玄秘，扫迹忘幽深。出处信大节，伊颜夙所钦。引领云径微，重携谁民琴。殷勤弦上思，旷世一开衿。祥风飘紫蔓，阳光耀丹林。宁知乘骢贵，白首犹初心。
便面送舍弟蜀游
作者：符锡
朝代：明

去年忆我燕山北，此日送君西蜀游。便与□鸿带书道，小塘新隐荻花秋。
信手荅黄三峰
作者：符锡
朝代：明

砥斋久不出，奉邀同少叙。却笑黄三峰，欲往不知处。遣使走出门，适逢主人醉。菊花满插头，但云君且去。
倚韵赠刘宪副梅国
作者：符锡
朝代：明

缄书曾忆浣溪头，锦水西风候雁秋。地胜蚕丛开国远，山空象魍畏人啾。文翁学在风流迈，司马台荒气谊浮。此日相逢重携手，玉河残涨晚悠悠。
倪道长高使君同燕偏凉汀次韵
作者：符锡
朝代：明

山亭磊砢瞰流开，河上烟云拂翠来。片片舟渔疑泛梗，飘飘凫鹜似浮杯。滦汀忽漫成嘉会，孤竹何因吊古台。总系星轺难浪迹，五云天近首重回。
假宿仙台观吕纯阳真像
作者：符锡
朝代：明

城下南康路，肩舆去复来。黄云遮庾岭，白雨洒仙台。山带芝房老，川依玉殿回。金钱何孟浪，堪笑道人回。
偶阅飞霞子书有感
作者：符锡
朝代：明

尝闻飞霞子，几岁朝玉京。至今摄生客，往往传其名。我来不及见，归去成都臧。棘途难久居，世事多纷更。安知炎海戍，行李医通并。糟粕存至理，臭腐□生成。天机各自在，妙道卒难明。会将假白蟾，骑之访长庚。遍览尘外踪，永斥区中情。无思复无为，不怒亦不嗔。神与元化侧，廓然游太清。
元会词奉和介翁阁老
作者：符锡
朝代：明

悬符烧竹遍长安，万户千门庆履端。城上烟光通禁燎，殿头柏酒荐春盘。玉衡默运天心正，帝泽横加海宇宽。辐凑彤庭瞻气象，草茅何幸接鸳鸾。
八月十五日夜对月
作者：符锡
朝代：明

中宵清赏罢，独更倚廷阑。银汉横双阙，金波汎一丸。崷崒辰山小，萦纡渝水寒。何时照颜色，不似在长安。
八月十六夜宿石门驿偶忆李正郎小诗一首
作者：符锡
朝代：明

印马三屯去，期人五日旋。良宵嘉会阻，塞月好谁员。
六月六日吕园观莲值雨戏呈同列
作者：符锡
朝代：明

去岁看花曾冒雨，今年冒雨复看花。旧游争似新游乐，晴景何如雨景佳。凉飔一天翻翠盖，夕阳半沼弄明霞。楼船箫鼓归时晚，灯火通城候水涯。
六英歌
作者：符锡
朝代：明

至人炼金液，拂拭瑶台居。青鸟不烦使，六英游自如。为问六英游，六英不可攀。洪涛倒海浮雪山，隐约仙人之华馆兮，日月照耀乎其间。左拂沉香亭，右瞰□壶岛。五岳誇洞天，恍焉觉卑小。请看桃李蒙春熙，晴霞散入仙源晓。仙源踣窅世莫穷，云水迢遥重复重。绮窗朱户映深竹，曲槛回廊荫古松。有时云中隐隐望花光，云是六英之仙子摇佩莲渚傍。行随双白鹤，坐对紫鸳鸯。纤手弄柔翰，繁弦响清商。南山愿祝君王寿，千秋长此进霞觞。进霞觞，奠邦域，昔日尝闻穆天子神骏游八极。后来服食者，纷纷竟何益。乃知大圣本无为，道本无为荷天祜。尚愿英谐恊凤鸣，雨旸时若昭兹土。
兰墩次韵
作者：符锡
朝代：明

楚畹当年种，江乡何处墩。清风宜此老，明月共谁樽。细采还纫佩，幽期岂负言。汨泥应未得，无梦不沂村。
再游南华寺次府尊成山先生韵
作者：符锡
朝代：明

五马郊行晓济舟，水光林影散清秋。传呼绝徼风烟净，部局空山鸟鼠愁。世远灵踪藏福地，官閒幽兴淼沧洲。倒衣却笑初来客，造次晨钟拟禁楼。
再游吕园奉次帻峰道长四首
作者：符锡
朝代：明

西园负宿约，再此奉君行。云破江天色，风含水树声。竹亭烹露茗，舜寺汲深清。日暮酣歌舞，相看别有情。未得酒中趣，难言我独醒。小儒初问道，达士岂徇名。南郭昼多雨，西郊阴复晴。行厨频供客，何处异乡情。旧识将军面，曾同八座来。末寮今白首，陈迹半苍苔。舞榭风生幔，莲池锦作堆。容知北台使，重接此时杯。避暑出城惯，乔林芳意多。种瓜人已远，拥盖客重过。风土安殊俗，乾坤合太和。清朝启良宴，不乐复如何。
再游吕园奉次帻峰道长四首·其一
作者：符锡
朝代：明

西园负宿约，再此奉君行。云破江天色，风含水树声。竹亭烹露茗，舜寺汲深清。日暮酣歌舞，相看别有情。
再游吕园奉次帻峰道长四首·其三
作者：符锡
朝代：明

旧识将军面，曾同八座来。末寮今白首，陈迹半苍苔。舞榭风生幔，莲池锦作堆。容知北台使，重接此时杯。
再游吕园奉次帻峰道长四首·其二
作者：符锡
朝代：明

未得酒中趣，难言我独醒。小儒初问道，达士岂徇名。南郭昼多雨，西郊阴复晴。行厨频供客，何处异乡情。
再游吕园奉次帻峰道长四首·其四
作者：符锡
朝代：明

避暑出城惯，乔林芳意多。种瓜人已远，拥盖客重过。风土安殊俗，乾坤合太和。清朝启良宴，不乐复如何。
再用前韵呈唐府尊二章
作者：符锡
朝代：明

粤南封邑未论边，不重诗书重力田。半载震冲奔戌鼓，几家樵爨复灯烟。卖刀渤海宁□廓，兴学文翁在折旋。吏隐向来容别驾，不妨歌颂太平年。不妨歌颂太平年，三月兴师六月旋。塞马力疲空恋主，楚春情切待归田。梦回韶署分今雨，思入梧江隔暮烟。几卷残经数椽屋，敢论风月浩无边。
再用前韵呈唐府尊二章·其一
作者：符锡
朝代：明

粤南封邑未论边，不重诗书重力田。半载震冲奔戌鼓，几家樵爨复灯烟。卖刀渤海宁□廓，兴学文翁在折旋。吏隐向来容别驾，不妨歌颂太平年。
再用前韵呈唐府尊二章·其二
作者：符锡
朝代：明

不妨歌颂太平年，三月兴师六月旋。塞马力疲空恋主，楚春情切待归田。梦回韶署分今雨，思入梧江隔暮烟。几卷残经数椽屋，敢论风月浩无边。
再至辰阳假寓龙兴寺喜诸友见过
作者：符锡
朝代：明

他日趋庭客，春鸿迹谩寻。洞门过道侣，虚室憩禅心。山带城隍老，江分草树深。静闻龙雨去，还傍洗尘襟。
再送九万
作者：符锡
朝代：明

仙舟去日下，早晚达山阴。风雨秦碑在，蛇龙禹穴深。俗疲劳轸问，理裕惬幽寻。亦有临岐赡，无忘夙昔心。
冬官张二兄寄示和麦三府棘院之作和答二首
作者：符锡
朝代：明

东轩诗思渺天涯，滕阁开尊兴转赊。骥足久淹江右省，文星还避府东衙。山城备足民安枕，棘院功成桂吐花。佳句盛传张水部，辉联珠璧贲山家。茆庵小结颖之涯，病眼东山企伫赊。懒惰谩嘲杨子宅，清虚差胜长官衙。梦回榷署楼前两，忆得蒲阳县里花。老我何心重相别，蓝舆冲暑问君家。
冬官张二兄寄示和麦三府棘院之作和答二首·其一
作者：符锡
朝代：明

东轩诗思渺天涯，滕阁开尊兴转赊。骥足久淹江右省，文星还避府东衙。山城备足民安枕，棘院功成桂吐花。佳句盛传张水部，辉联珠璧贲山家。
冬官张二兄寄示和麦三府棘院之作和答二首·其二
作者：符锡
朝代：明

茆庵小结颖之涯，病眼东山企伫赊。懒惰谩嘲杨子宅，清虚差胜长官衙。梦回榷署楼前两，忆得蒲阳县里花。老我何心重相别，蓝舆冲暑问君家。
冬日饮陈千兵兰吐双花口号二绝
作者：符锡
朝代：明

谁把幽姿照玉盘，清芬散入海天宽。明时好结灵均佩，莫作寻常瑞应看。芳蕤双吐及先春，促席频看更可人。□是江城思无限，未应摇落倍相亲。
冬日饮陈千兵兰吐双花口号二绝·其一
作者：符锡
朝代：明

谁把幽姿照玉盘，清芬散入海天宽。明时好结灵均佩，莫作寻常瑞应看。
冬日饮陈千兵兰吐双花口号二绝·其二
作者：符锡
朝代：明

芳蕤双吐及先春，促席频看更可人。□是江城思无限，未应摇落倍相亲。
减字木兰花·调送杨原山次桂翁韵
作者：符锡
朝代：明

还来暂去。海天踪迹男儿志。射影难妨。子夜歌残急就章。行吟吊古。忠悬霄汉心同苦。济险惟贞。周道还看似砥平。
凤来亭登睡
作者：符锡
朝代：明

笔峰抓起凤来亭，蓬岛遥传浪得名。碧嶂远开千里目，寒江中抱万家城。依稀石磴扶云步，愰荡天风落雁声。暂假嬉游浑似梦，郡人错比晋山卿。
凤栖梧·次韵奉答俨山阁老
作者：符锡
朝代：明

黛眉暗锁针停缕。半捲珠帘，默听流莺语。往事不堪秋梦断。无情几点芭蕉雨。鱼雁漫凭传尺素。镜掩妆台，枉避纤腰妒。机札夜阑忙倒屦。懵然回想身何处。
凫鹥
作者：符锡
朝代：明

为爱微禽好，河洲尽日闲。无因疑过艇，双逐下前湾。
刘二守业由金华改处州奉赠一首
作者：符锡
朝代：明

劳劳宦海何曾定，得得金华又处州。岂谓羊肠翻险绝，故拌星辙少淹留。离筵候雁偏惊客，江岸黄花正得秋。老我独悬双眼在，承家节操几人俦。
别驾行春卷
作者：符锡
朝代：明

新诗满眼颂张侯，桑陌欣传缓辔游。兵马独如司马逸，临城曾羡岳城幽。即看播植春深浅，不问催科政拙优。剩与后贤论世德，臣清还似阿翁不。
前韵奉答李慱厅二首
作者：符锡
朝代：明

斋坛古杏半欲折，院柳庭花他自春。岂有桃蟠千岁实，只同枝作武陵薪。生荑忽复缘何事，逸态频临畏损神。只尺天阶多雨露，可能抛掷任风尘。锦树逡巡老故台，花时端的候春来。那知有客空延伫，怪问多年巳不开。绰约崇朝蜂蝶乱，瞻依中夜斗星回。荣枯自是难窥测，谁向朋簪靳酒杯。
前韵奉答李慱厅二首·其一
作者：符锡
朝代：明

斋坛古杏半欲折，院柳庭花他自春。岂有桃蟠千岁实，只同枝作武陵薪。生荑忽复缘何事，逸态频临畏损神。只尺天阶多雨露，可能抛掷任风尘。
前韵奉答李慱厅二首·其二
作者：符锡
朝代：明

锦树逡巡老故台，花时端的候春来。那知有客空延伫，怪问多年巳不开。绰约崇朝蜂蝶乱，瞻依中夜斗星回。荣枯自是难窥测，谁向朋簪靳酒杯。
勉晏黎二甥
作者：符锡
朝代：明

吾家两门婿，颇善誉其甥。一闻高人赏，敏异罕所有。一闻才五龄，鲜诵鲁论篇。宁氏肩宅相，符今胡不然。幸予眸未昏，予足亦未绵。纵步千仞冈，青云看腾骞。久矣薄温饱，况能光彩怜。渥驹被宠驭，万里期无前。为言乘龙者，去去各勉旃。
勉诸耆民闇浈阳峡路小诗十首
作者：符锡
朝代：明

浈水频封峡，篙师不敢来。从今开栈道，拍手上鱼台。江险多逢石，山高少见天。徭人寺湾里，昨日又钩船。饮辟鱼台路，诸君莫道难。如今浈峡险，不在牯牛滩。鋻衢临水便，问铺入山遥。子贡倘移得，还因省白蕉。嘉祐初开峡，南山岂浪传。我来寻旧迹，榛塞兴茫然。绝险方钩栈，图成落此年。传通三舍近，功满万人缘。峡山开辟有，峡路待诸贤。举事谋千古，垂名动万年。良工固难遇，拙匠非谋始。胜果君勿忧，自有神人启。大事岂惜费，小人常惮劳。劳多功始茂，费重业还高。涵谷久寂寥，龙山事辉奕。借问当世人，崇虚竟何益。
勉诸耆民闇浈阳峡路小诗十首·其一
作者：符锡
朝代：明

浈水频封峡，篙师不敢来。从今开栈道，拍手上鱼台。
勉诸耆民闇浈阳峡路小诗十首·其七
作者：符锡
朝代：明

峡山开辟有，峡路待诸贤。举事谋千古，垂名动万年。
勉诸耆民闇浈阳峡路小诗十首·其三
作者：符锡
朝代：明

饮辟鱼台路，诸君莫道难。如今浈峡险，不在牯牛滩。
勉诸耆民闇浈阳峡路小诗十首·其九
作者：符锡
朝代：明

大事岂惜费，小人常惮劳。劳多功始茂，费重业还高。
勉诸耆民闇浈阳峡路小诗十首·其二
作者：符锡
朝代：明

江险多逢石，山高少见天。徭人寺湾里，昨日又钩船。
勉诸耆民闇浈阳峡路小诗十首·其五
作者：符锡
朝代：明

嘉祐初开峡，南山岂浪传。我来寻旧迹，榛塞兴茫然。
勉诸耆民闇浈阳峡路小诗十首·其八
作者：符锡
朝代：明

良工固难遇，拙匠非谋始。胜果君勿忧，自有神人启。
勉诸耆民闇浈阳峡路小诗十首·其六
作者：符锡
朝代：明

绝险方钩栈，图成落此年。传通三舍近，功满万人缘。
勉诸耆民闇浈阳峡路小诗十首·其十
作者：符锡
朝代：明

涵谷久寂寥，龙山事辉奕。借问当世人，崇虚竟何益。
勉诸耆民闇浈阳峡路小诗十首·其四
作者：符锡
朝代：明

鋻衢临水便，问铺入山遥。子贡倘移得，还因省白蕉。
化州范太史墓次韵
作者：符锡
朝代：明

椰榆未必遣心伤，慷慨还思在玉堂。废馆岂堪寻旧迹，寒花犹为发幽光。化州饱饭于何有，逐客含沙故不妨。万里蜀川魂杳杳，独遗荒垄伴斜阳。
北河舟中戏柬思行兄
作者：符锡
朝代：明

六月有六日，四旬馀二年。焚香祝眉寿，行棹列华筵。白发人双健，青云业再传。花颜更起舞，真是小神仙。
十月归南冈喜黄花尚未尽委欣然对之偶题二绝
作者：符锡
朝代：明

出门终日雨霏霏，池上黄花约巳违。岂谓西风摧不尽，含章犹待主人归。秋圃狼荒问落英，背违多事可怜生。也应一笑呈襟素，何处人间待目成。
十月归南冈喜黄花尚未尽委欣然对之偶题二绝·其一
作者：符锡
朝代：明

出门终日雨霏霏，池上黄花约巳违。岂谓西风摧不尽，含章犹待主人归。
十月归南冈喜黄花尚未尽委欣然对之偶题二绝·其二
作者：符锡
朝代：明

秋圃狼荒问落英，背违多事可怜生。也应一笑呈襟素，何处人间待目成。
半舫斋
作者：符锡
朝代：明

半舫曹郎地，虚疑泛远天。永怀津济阔，推却簿书眠。云树浮空出，春禽傍榻前。何如在纶阁，纱帽醉吟偏。画省非无署，幽斋别数椽。暂宜消俗虑，终岂恣高眠。魁硕门风在，清贞世泽传。居然对虚舫，不假渡平川。
半舫斋·其一
作者：符锡
朝代：明

半舫曹郎地，虚疑泛远天。永怀津济阔，推却簿书眠。云树浮空出，春禽傍榻前。何如在纶阁，纱帽醉吟偏。
半舫斋·其二
作者：符锡
朝代：明

画省非无署，幽斋别数椽。暂宜消俗虑，终岂恣高眠。魁硕门风在，清贞世泽传。居然对虚舫，不假渡平川。
南塘卢子十二
作者：符锡
朝代：明

广陵遇卢子，深悉契家情。昔别矜年少，今知重老成。观濠鱼得趣，混迹鹾能轻。宦拙兼迟暮，无嗟难弟兄。
南舟次韵同志
作者：符锡
朝代：明

南舟一回上，尘想十年虚。江月好谁共，村醪聊自如。春鸿断遥浦，乡梦稳平湖。不是逃名者，庐阳我故居。
南风
作者：符锡
朝代：明

薰风滞南艇，何处忆吾庐。欲唤北风起，无人为带书。
卧病酬李竹坡
作者：符锡
朝代：明

自怜疲共扒山卒，一雨俄惊废郭秋。病朋每勤知己问，危途曾仗远人忧。云来瘴岭偏欺客，水接蛮滩解送舟。五垒捣巢须并力，免劳诸将日推牛。
即事
作者：符锡
朝代：明

江云吹不尽，山雨莫还飞。昨日停车处，花枝一半稀。
又送行一绝
作者：符锡
朝代：明

节郡分明两送君，梦回天北话离群。重逢尊酒知何日，安石榴花倚半醺。
友柏行为吴肇荣乃翁赋
作者：符锡
朝代：明

我闻清溪溪上之老翁，轩然鹤立群鸡中。灌园不厌藜藿饱，媚世耻为桃李容。眼中之子何足与，尚友古柏窥鸿蒙。当筵烱烱开青镜，柱杖瑟瑟含秋风。问之定交来，寒暑凡几易。君节谅不移，我心固匪石。浮沉世态良足珍，此意萧条竟谁识。一朝物是人已非，惨澹空馀雏凤栖，月明绕树将何依。复恐风雷一夕随龙变化不可测，短歌聊为歌清溪。
双凤行赠谢黄门得告省亲
作者：符锡
朝代：明

嗟哉吾临昔有猛虎当路隅，过客传闻犹色殊。于是仁侯初下车，未可拔剑增长吁。矢心惠爱罔或渝，积久暴悍须感孚。疮痍适荷二天庇，枯稿旋蒙甘澍濡。公车促召挽莫留，首列谏诤承明庐。封章无俟求言入，正气那因末俗趋。圣人垂衣本无事，所望至理跻唐虞。恩雠快意孰为此，讦直取名何有与。言官自昔重台鼎，言行道行同一区。曷为微恙承优诏，秋风暂许还都泸。手书数枉索赠言，固让不肯容老夫。苦吟正自牵时好，彺直终当恕叟迂。蜀西旧学存家范，世美可能专二苏。寿萱堂上呈莱綵，玉树风前徵交于。巴山秀倚连枝并，琐闼直排双凤俱。班行老我谁比数，突兀燕云输壮图。
双喜图
作者：符锡
朝代：明

山人懒上大鹏背，十载辰游空故情。双溪给事今出宰，见乃令弟如见兄。名家才隽负年少，策马况当蟾窟行。披图谁为写双喜，彷佛玉树相和鸣。鹊声和鸣阿翁喜，庆门积庆良有以。大郎待诏金马将，小郎桂折秋风拟。物类由来得气先，造化于人何彼此。不问填河事渺茫，亦知化石寻常理。蹭蹬风云却忆渠，霜毛未遂凌紫虚。汝鹊西川不惮远，双溪为问意何如。
双柏苏子同观金泉瑞莲之碑
作者：符锡
朝代：明

井废泉因塞，池通藕并花。相民流帝泽，润物到桑麻。地僻经行鲜，亭孤野望赊。恻然何所慕，对客与长嗟。
双节
作者：符锡
朝代：明

妯娌谁家子，委身松上箩。同心期皓首，中道两如何。黄鹄摩苍穹，柏舟杨清波。偷生良独难，之死誓靡他。明月皎大虚，烈风起长阿。金川深几许，玉笥高嵯峨。
双衬南归
作者：符锡
朝代：明

扶臤双归锦水棺，旅魂聊慰首丘安。谁家门外松楸好，犹暴荒原夜雨寒。
发彭城留赠施逸人
作者：符锡
朝代：明

冰雪方春自此去，莺花历夏始南归。故人相见但青眼，客子谩吟还旧衣。悬水一川朝代易，青山四合霸图非。张公鹤处今谁寄，倚棹何缘傍息机。
叠酬友人
作者：符锡
朝代：明

羹藜弗充虚，厚味乃酖毒。荐稿岂润榻，芒剌生重褥。怡旷易处心，牢笼苦烦促。原兽走索群，山禽鸣待旭。遐想尘虑涤，长歌振林曲。
后四日雨晴再游倒用前韵
作者：符锡
朝代：明

纵步溪南春向阑，软风聊试褋袍宽。新铨花谱饶争长，夙订鸥盟暂许寒。垣竹别来无使到，江梅折后有枝残。高情远愧同心侣，佳句新传墨未乾。江城春色渺无阑，来往凭将万虑宽。岚气半含山雨润，日光轻拂水花寒。钓竿欲释佳人手，奕石休惊午梦残。何日玉骢还载客，颖江曾惜障泥乾。
后四日雨晴再游倒用前韵·其一
作者：符锡
朝代：明

纵步溪南春向阑，软风聊试褋袍宽。新铨花谱饶争长，夙订鸥盟暂许寒。垣竹别来无使到，江梅折后有枝残。高情远愧同心侣，佳句新传墨未乾。
后四日雨晴再游倒用前韵·其二
作者：符锡
朝代：明

江城春色渺无阑，来往凭将万虑宽。岚气半含山雨润，日光轻拂水花寒。钓竿欲释佳人手，奕石休惊午梦残。何日玉骢还载客，颖江曾惜障泥乾。
呈扬宪副易之时奉撽从讨田贼驻兵武缘
作者：符锡
朝代：明

人中有骥无与俱，风格嶷然凡马殊。腾骧云汉生超忽，回视□滓徒嗟吁。纷纷霜台肃具瞻，选兹文武畴克兼。不逢盘错别利器，青萍何谢铅刀铦。南征孰是扰天纪，谭笑千军随指使。邕流倒卷昆崙摧，几日收勋报天子。属士空惭里闬同，推诚略分恩过蒙。夷门虚左岂足慕，愿扳鸿翮追长风。
呈陶明府
作者：符锡
朝代：明

长官贤孰似，平易近人人。彭泽家风远，河阳惠政新。边隅花作县，幽洞鸟鸣春。骥足时看展，无誇汉吏循。岂谓诸侯客，江湖一老生。畏人常屏迹，通籍竟虚名。索莫登楼兴，留连倾盖情。宠招时命骑，山寺往来轻。
呈陶明府·其一
作者：符锡
朝代：明

长官贤孰似，平易近人人。彭泽家风远，河阳惠政新。边隅花作县，幽洞鸟鸣春。骥足时看展，无誇汉吏循。
呈陶明府·其二
作者：符锡
朝代：明

岂谓诸侯客，江湖一老生。畏人常屏迹，通籍竟虚名。索莫登楼兴，留连倾盖情。宠招时命骑，山寺往来轻。
周主政宗化理刑漕台其同年夏分司松泉由吏部左迁适同署淮浦周示夏作和酬一首
作者：符锡
朝代：明

翻飞天北双鹓侣，海国深冬见羽翰。榷署□壶瞻吏部，漕台霜月近秋官。风云鱼鸟遥生色，烟水萍蓬少浃欢。强和新诗空馆夜，羁愁乡思两无端。
周都宪得假驰驿送母还昆山
作者：符锡
朝代：明

执法何容远，还家诏暂辞。圣情隆孝理，贤母被恩私。馔忆江鱼美，春生昼绣宜。周爰应不惮，衮职慰来思。
和孙鹭沙太守
作者：符锡
朝代：明

秋风箫瑟秋夜漫，兰菊墉高霜未残。主人醑我青楼端，发兴谬托知音难。然膏不尽永夕欢，罢琴照月倚增叹。我亦春山薪桂标，拟报尊前殊玉盘。
和答友人
作者：符锡
朝代：明

此去湖头才几程，芙蕖剩想掇芳馨。绕堤禾黍桔？足，隔水人家烟树青。燕翅风轻雏欲试，马蹄云煖客初经。劳劳尘事空追忆，天际孤峰一草亭。攫虎材微不自程，朅来坰外酌幽馨。小山坐见生秋色，大药谁能驻鬓青。客有可人期看竹，家无一事谩谈经。因君剩爱春湖色，欲买渔舟系短亭。
和答友人·其一
作者：符锡
朝代：明

此去湖头才几程，芙蕖剩想掇芳馨。绕堤禾黍桔？足，隔水人家烟树青。燕翅风轻雏欲试，马蹄云煖客初经。劳劳尘事空追忆，天际孤峰一草亭。
和答友人·其一
作者：符锡
朝代：明
体裁：七言律诗

此去湖头才几程，芙蕖剩想掇芳馨。绕堤禾黍桔�足，隔水人家烟树青。燕翅风轻雏欲试，马蹄云煖客初经。劳劳尘事空追忆，天际孤峰一草亭。
和答友人·其二
作者：符锡
朝代：明

攫虎材微不自程，朅来坰外酌幽馨。小山坐见生秋色，大药谁能驻鬓青。客有可人期看竹，家无一事谩谈经。因君剩爱春湖色，欲买渔舟系短亭。
和答周用宾
作者：符锡
朝代：明

九陌车尘拂汉崇，缊袍谁许罄愚衷。谈于温坐奇王猛，讯向膺门识孔融。西土才名收价独，清时风节矢心同。明珠漫枉惭知己，还傍台衡仰至公。
和答平泉
作者：符锡
朝代：明

冈梧回首拂云齐，取次鸾凤不待栖。索莫晚劳仙侣问，夷犹春谢玉人携。烟波浩渺家何在，堤树沿洄望欲迷。□是相逢又相别，满帆风雨下前溪。春雨江头春草齐，幽禽相对忆云栖。花开别院犹堪赏，酒熟前村可待携。且喜荷衣尘外捲，漫教色线日中迷。豪来不尽东山兴，还上渔舟过小溪。
和答平泉·其一
作者：符锡
朝代：明

冈梧回首拂云齐，取次鸾凤不待栖。索莫晚劳仙侣问，夷犹春谢玉人携。烟波浩渺家何在，堤树沿洄望欲迷。□是相逢又相别，满帆风雨下前溪。
和答平泉·其二
作者：符锡
朝代：明

春雨江头春草齐，幽禽相对忆云栖。花开别院犹堪赏，酒熟前村可待携。且喜荷衣尘外捲，漫教色线日中迷。豪来不尽东山兴，还上渔舟过小溪。
和罗二守山中累有戒心之作
作者：符锡
朝代：明

威□百粤胜重扃，荆犬犹闻夜不惊。老去风光真荏苒，朅来时俗厌将迎。戒心稍喜囊中净，狎鸟兼忘物外情。谁继汝南耆旧传，付他乡论十分平。
和荅东源
作者：符锡
朝代：明

院菊深秋故自奇，根株谁复辨妍媸。闲阶静对苂来客，和得渊明止酒诗。颖阳茅屋负离奇，别久尘容更老媸。径菊无端频入梦，故人今日有新诗。
和荅东源·其一
作者：符锡
朝代：明

院菊深秋故自奇，根株谁复辨妍媸。闲阶静对苂来客，和得渊明止酒诗。
和荅东源·其二
作者：符锡
朝代：明

颖阳茅屋负离奇，别久尘容更老媸。径菊无端频入梦，故人今日有新诗。
和荅玉叶高子新春四日见慰之作
作者：符锡
朝代：明

白云无侣信孤骞，羁思满腔谁共论。岂有时名徼厚禄，漫怀渊塞负深恩。断琴阔略埋尘土，老鹤伶俜傍瓦盆。珍重故人千里意，缄诗频枉剩招魂。
和荅西巢友人
作者：符锡
朝代：明

美人若在隔天涯，十载东篱辜负花。北渚风云连棹远，西楼烟月到窗斜。半生孤愤应难遣，万死何辞不可加。谁念覆盆恢日月，圣明饶得话桑麻。萍槎无柰此离襟，堪听南冠更楚吟。远树依依浮浦出，澄江脉脉向秋深。星河未蚀干将气，尘土空怀壮士金。北往南来将底事，倚看孤鹤背枫林。逝水都将付鬓丝，酒狂那复话当时。独怜豪气千人上，消得孤吟万首诗。淡淡江风吹早桂，冥冥山雨老秋葵。桃源忆得迷津处，春信凭谁寄远思。
和荅西巢友人·其一
作者：符锡
朝代：明

美人若在隔天涯，十载东篱辜负花。北渚风云连棹远，西楼烟月到窗斜。半生孤愤应难遣，万死何辞不可加。谁念覆盆恢日月，圣明饶得话桑麻。
和荅西巢友人·其三
作者：符锡
朝代：明

逝水都将付鬓丝，酒狂那复话当时。独怜豪气千人上，消得孤吟万首诗。淡淡江风吹早桂，冥冥山雨老秋葵。桃源忆得迷津处，春信凭谁寄远思。
和荅西巢友人·其二
作者：符锡
朝代：明

萍槎无柰此离襟，堪听南冠更楚吟。远树依依浮浦出，澄江脉脉向秋深。星河未蚀干将气，尘土空怀壮士金。北往南来将底事，倚看孤鹤背枫林。
和酬沈子公
作者：符锡
朝代：明

岂为逢迎简，偏饶舍馆沉。独缘贫病切，兼得世情深。朱火方严驾，清商忽叩林。白龙何处史，肯此共长吟。
商霖卷为淮阴陈民望赋奉例挥使
作者：符锡
朝代：明

蜀相隆中昔未遇，管乐自比人争嗤。乘时不解致真主，掀揭风云那得知。许身稷契者谁子，冻饿作诗愁欲死。泥沙龙卧亦已多，会际安知不如此。君不见汉时卜庶长，君不见秦时张主翁。椎埋折拉齿国士，一挥百万称世雄。淮阴有美况年少，冠玉未可轻嘲笑。岁旱窃慕商家霖，横目何人许同调。庙堂正尔咨吁谟，耕莘钓渭庸非夫。傥驰精爽见物色，忍使苍生望眼枯。
喜晴次答李慱厅二首
作者：符锡
朝代：明

一雨三农望，才看足便休。亨嘉怀睈代，调燮杖儒流。院柳含风细，池莲荡日浮。典祠真吏隐，疏懒更何求。雨馀观物态，吾意亦休休。野鸟平轩过，晴云满户流。卷舒聊自适，名实任渠浮。酤客床金尽，邻家尚可求。
喜晴次答李慱厅二首·其一
作者：符锡
朝代：明

一雨三农望，才看足便休。亨嘉怀睈代，调燮杖儒流。院柳含风细，池莲荡日浮。典祠真吏隐，疏懒更何求。
喜晴次答李慱厅二首·其二
作者：符锡
朝代：明

雨馀观物态，吾意亦休休。野鸟平轩过，晴云满户流。卷舒聊自适，名实任渠浮。酤客床金尽，邻家尚可求。
喜迁莺 庆江明府先生荣膺奖擢 并引
作者：符锡
朝代：明

垂帘清昼。倩妆点溪山，春明如绣。这户弦歌，那村花柳。民物总归仁囿。禾传九穗登场，麦道两岐呈秀。观风使，问循良说甚，汉家卓茂。庇佑。天锡廉明贤宰父，富贵谦多受。荐剡频闻，福星高照，顷见徵车来召。平陵谩拟留宽，河内空期借寇。君去也，想遗爱难忘，棠阴重覆。
喜迁莺 驾明府谢君荣膺旌奖 并引
作者：符锡
朝代：明

瘴雨蛮烟。伫西风□尽，月满前川。水色柔蓝，山光列画，断崖芳树连天。试问带牛佩犊，何如凿井耕田。争柰得，老布道东西，征讨频年。堪怜。赖得琴堂分黑白，馀喘并周全。犬卧桑阴，雉驯麦垄，古来胜事空传。且喜鸮书高荐，行看骥足骧腾。从今去，但仙凫迹远，魏阙心悬。
城南新堂燕集饯送江明府先生
作者：符锡
朝代：明

西风江渚罢鸣琴，报政难留去客心。乡士何困逢盛饯，宰君其敢望重临。□堂尊俎明秋月，嘉会衣冠侈上林。为向南云早鸿道，春明还许嗣徽音。
墨竹题赠秦秀才
作者：符锡
朝代：明

宜烟宜月弄晴稍，间李间桃连近郊。为报主人多爱惜，高枝留取凤来巢。
墨菊为友人题
作者：符锡
朝代：明

江南秋尽风雨期，柔条打折漫纷披。墨菊谁家初发蓓，篱落半含霜雪姿。不矜颜色教人爱，那露清香遣蝶知。标格自惊群品异，等闲勾得野夫诗。
夏夜舟行赴南昌诸友之约
作者：符锡
朝代：明

穷居谢尘鞅，散发卧繁阴。故人移书来，千里重招寻。拨棹向溽暑，抗言谐夙心。严程不可缓，皎月回西林。推蓬鉴明月，恍若闻徽音。何况同携手，相思固不任。长日敞幽轩，烦郁不能莫。栏桡夜何其，摇摇浥江露。所适政尔殊，今吾讵非故。从知戍西者，亦各怀其庐。父母不得将，园田能不芜。经年守穷寇，暴露将安如。
夏夜舟行赴南昌诸友之约·其一
作者：符锡
朝代：明

穷居谢尘鞅，散发卧繁阴。故人移书来，千里重招寻。拨棹向溽暑，抗言谐夙心。严程不可缓，皎月回西林。推蓬鉴明月，恍若闻徽音。何况同携手，相思固不任。
夏夜舟行赴南昌诸友之约·其二
作者：符锡
朝代：明

长日敞幽轩，烦郁不能莫。栏桡夜何其，摇摇浥江露。所适政尔殊，今吾讵非故。从知戍西者，亦各怀其庐。父母不得将，园田能不芜。经年守穷寇，暴露将安如。
夏晴即事
作者：符锡
朝代：明

晴空藐何际，仰观不踰几。万古祗今日，从渠讨前史。虚斋畅幽景，云白天在水。濯足欣清池，不觉忘解履。还顾两小童，孰辨非与是。
大司空西峰赵先生七十寿诗
作者：符锡
朝代：明

国柱维天锡，由看福履并。明良期不偶，台斗任非轻。出入三朝旧，弥纶百度贞。休休归雅量，籍籍仰鸿名。拒拟投閒疏，能忘眷注情。麟袍昭宠渥，泉石被光荣。结社时分韵，寻山或出城。堂因开绿野，会想肃耆英。弧矢呈遐算，瀛仙降紫清。觥筹供里宿，莺燕杂歌声。厚德冥应报，多贤宦夙成。晚生惭世讲，谣祝倚乡评。□草还温相，心香表道卿。圣明需至理，颙望答升平。
大水遣闷绝句四首
作者：符锡
朝代：明

蒙阳昨夜山水泛，平田浩淼更无涯。细观不减东溟在，秪欠中流一个查。楚乡千里堪为壑，目断明时拯溺人。今日长沮识鲁叟，况来无处不通津。章江南下小蓬瀛，洪水频连数十城。天官莫谩谭灾异，海若井蛙俱眼明。记得江城厄运丁，青天杀气昼冥冥。欣逢尧历犹洪水，要与东南洗秽腥。
大水遣闷绝句四首·其一
作者：符锡
朝代：明

蒙阳昨夜山水泛，平田浩淼更无涯。细观不减东溟在，秪欠中流一个查。
大水遣闷绝句四首·其三
作者：符锡
朝代：明

章江南下小蓬瀛，洪水频连数十城。天官莫谩谭灾异，海若井蛙俱眼明。
大水遣闷绝句四首·其二
作者：符锡
朝代：明

楚乡千里堪为壑，目断明时拯溺人。今日长沮识鲁叟，况来无处不通津。
大水遣闷绝句四首·其四
作者：符锡
朝代：明

记得江城厄运丁，青天杀气昼冥冥。欣逢尧历犹洪水，要与东南洗秽腥。
大理郑公寿乃兄止斋登七十
作者：符锡
朝代：明

南极腾辉远，平台注目劳。裕家勤伯氏，徵寿藐蟠桃。山水幽居适，风云宦业高。圣明多乐事，去住任霜毛。
太史同登钤冈
作者：符锡
朝代：明

久矣吾钤望，幽怀迥此开。晴空眇南郡，紫阁丽中台。日落岩扉瞑，龙归海气来。飘飘挟仙侣，乘月放查回。清秋兴不极，迢递复登山。草阁空题字，芳尊且慰颜。木喧风渡岭，坛静月临关。异景无人会，松巢鹤自还。
太史同登钤冈·其一
作者：符锡
朝代：明

久矣吾钤望，幽怀迥此开。晴空眇南郡，紫阁丽中台。日落岩扉瞑，龙归海气来。飘飘挟仙侣，乘月放查回。
太史同登钤冈·其二
作者：符锡
朝代：明

清秋兴不极，迢递复登山。草阁空题字，芳尊且慰颜。木喧风渡岭，坛静月临关。异景无人会，松巢鹤自还。
太平寺
作者：符锡
朝代：明

太平一片石，拔地拄烟霞。芳树春含雨，晴空鸟散花。麓盘经阁迥，泷悍石梁斜。几日乘幽暇，重来问法华。
奉和介翁阁老居守巡门之作二首
作者：符锡
朝代：明

霜崖锦树丽秋风，凤辇龙舆翳碧空。上谷暖回行在所，大微辉映寝园中。词臣珍重缘城守，边檄虚无扰圣衷。礼肃祀虔归一德，中兴千载颂神功。原祀秋临万乘重，严城敕守望斋宫。牙旗月涌黄扉肃，阁道云连紫塞雄。自昔文名钦海内，那知兵略槩胸中。逢时故合兼资任，摹勒谁当柱石功。
奉和介翁阁老居守巡门之作二首·其一
作者：符锡
朝代：明

霜崖锦树丽秋风，凤辇龙舆翳碧空。上谷暖回行在所，大微辉映寝园中。词臣珍重缘城守，边檄虚无扰圣衷。礼肃祀虔归一德，中兴千载颂神功。
奉和介翁阁老居守巡门之作二首·其二
作者：符锡
朝代：明

原祀秋临万乘重，严城敕守望斋宫。牙旗月涌黄扉肃，阁道云连紫塞雄。自昔文名钦海内，那知兵略槩胸中。逢时故合兼资任，摹勒谁当柱石功。
奉和吴太守寄赠老父及锡二诗
作者：符锡
朝代：明

越水楚山同一云，几人皓首谈雄文。长松落落倚苍璧，老凤迟迟翔紫氛。万里风云看石火，百年人事付朝曛。何当负耒寻禹穴，寄迹海鸥相伴耘。名公为政记当年，老骥长驱不受鞭。破柱摘奸风力在，伐棠遗爱口碑传。郡符脱略还开径，戴礼精深晚事笺。谁念疏庸老门士，青袍犹自映华颠。
奉和吴太守寄赠老父及锡二诗·其一
作者：符锡
朝代：明

越水楚山同一云，几人皓首谈雄文。长松落落倚苍璧，老凤迟迟翔紫氛。万里风云看石火，百年人事付朝曛。何当负耒寻禹穴，寄迹海鸥相伴耘。
奉和吴太守寄赠老父及锡二诗·其二
作者：符锡
朝代：明

名公为政记当年，老骥长驱不受鞭。破柱摘奸风力在，伐棠遗爱口碑传。郡符脱略还开径，戴礼精深晚事笺。谁念疏庸老门士，青袍犹自映华颠。
奉和大师序翁二考复职是日内阁盆莲初开漫兴二首
作者：符锡
朝代：明

西掖鸣珰散晓风，帘钩初上藕花红。云霄自庆遭逢异，草木何知点缀工。函疏引香浮帝座，石池澄影拂瑶宫。清平物象缘非偶，夹辅从看两献功。谩誇垣药竞春风，亦有盆莲出水红。种植几年缘石傅，品题今日属宗工。日华疑对仙人掌，御气长邻紫极宫。岂谓一时传盛事，直期麟阁纪元功。
奉和大师序翁二考复职是日内阁盆莲初开漫兴二首·其一
作者：符锡
朝代：明

西掖鸣珰散晓风，帘钩初上藕花红。云霄自庆遭逢异，草木何知点缀工。函疏引香浮帝座，石池澄影拂瑶宫。清平物象缘非偶，夹辅从看两献功。
奉和大师序翁二考复职是日内阁盆莲初开漫兴二首·其二
作者：符锡
朝代：明

谩誇垣药竞春风，亦有盆莲出水红。种植几年缘石傅，品题今日属宗工。日华疑对仙人掌，御气长邻紫极宫。岂谓一时传盛事，直期麟阁纪元功。
奉和徐太守阅陶诗一日难再晨句有感而作
作者：符锡
朝代：明

亹亹幽居士，雅志在经略。兀傲当盛年，岂不荣世爵。尺表无停晷，颓波其容作。抱独发孤唱，览物将焉托。遂此耿介怀，和光谌所薄。读书贫巷中，稍旨颜瓢乐。猥蒙父老顾，乖违愧留诺。曾知凌烟上，风云炳丹雘。驰阪登骏良，絷泥委骀弱。慎惟明德姿，湛卢思避锷。圣纪值重明，遑途靡枘凿。申命隆时牧，流膏侈偏著。惜晨仗兹篇，翻遗野人药。三叹不辍响，绸缪盻西郭。起舞想闻鸡，待旦兴宵柝。良一激懦□，滞思出玄莫。
奉和曾宪长瑞鹤诗三首
作者：符锡
朝代：明

鉴悬廉访一尘空，生意何妨到羽虫。台沼忽惊雏鸐异，朝阳争睹凤毛同。新诗价长连城璧，瑞应期还太古风。合与芝亭并传胜，平分秋色老梧桐。华表归来志虑空，可曾回眼向鸡虫。风标自合群仙使，胎孕难将百鸟同。立傍宪台严候吏，声闻江省濯清风。何时引子丹霄上，两两和鸣恊舜桐。白凫朱雁品皆空，除却鸾凰是此虫。会际风云心自逸，掺持霜雪思谁同。哺雏不饱腥膻味，引领常怀海峤风。清唳夜中堪起舞，碧天明月转高桐。
奉和曾宪长瑞鹤诗三首·其一
作者：符锡
朝代：明

鉴悬廉访一尘空，生意何妨到羽虫。台沼忽惊雏鸐异，朝阳争睹凤毛同。新诗价长连城璧，瑞应期还太古风。合与芝亭并传胜，平分秋色老梧桐。
奉和曾宪长瑞鹤诗三首·其三
作者：符锡
朝代：明

白凫朱雁品皆空，除却鸾凰是此虫。会际风云心自逸，掺持霜雪思谁同。哺雏不饱腥膻味，引领常怀海峤风。清唳夜中堪起舞，碧天明月转高桐。
奉和曾宪长瑞鹤诗三首·其二
作者：符锡
朝代：明

华表归来志虑空，可曾回眼向鸡虫。风标自合群仙使，胎孕难将百鸟同。立傍宪台严候吏，声闻江省濯清风。何时引子丹霄上，两两和鸣恊舜桐。
奉和桂翁阁老九日饮邵家园之作三首
作者：符锡
朝代：明

德星秋晓聚名园，菊朵萸枝侑赐尊。袍染御香来炅诏，庖移珍馔出花村。歌钟响合风生座，骑奁迟归月拥轩。揔喜升平多乐事，曾回离照溥鸿恩。黄菊霜前满邵园，名公乘兴此开尊。金鞍竞簇花边骑，锦障斜连郭外村。高会可无宾落帽，醉归那惜夜驰轩。龙山戏马终何赖，一饭能忘报主恩。皇居不远故侯园，棨戟遥临相国尊。松菊有情还有约，池台非郭亦非村。紫殿晴云吟细浦，碧霄鸣鹤倚层轩。凭高授简多材杰，衣被何人独感恩。
奉和桂翁阁老九日饮邵家园之作三首·其一
作者：符锡
朝代：明

德星秋晓聚名园，菊朵萸枝侑赐尊。袍染御香来炅诏，庖移珍馔出花村。歌钟响合风生座，骑奁迟归月拥轩。揔喜升平多乐事，曾回离照溥鸿恩。
奉和桂翁阁老九日饮邵家园之作三首·其三
作者：符锡
朝代：明

皇居不远故侯园，棨戟遥临相国尊。松菊有情还有约，池台非郭亦非村。紫殿晴云吟细浦，碧霄鸣鹤倚层轩。凭高授简多材杰，衣被何人独感恩。
奉和桂翁阁老九日饮邵家园之作三首·其二
作者：符锡
朝代：明

黄菊霜前满邵园，名公乘兴此开尊。金鞍竞簇花边骑，锦障斜连郭外村。高会可无宾落帽，醉归那惜夜驰轩。龙山戏马终何赖，一饭能忘报主恩。
奉和钟石太史见示重五佳作
作者：符锡
朝代：明

扫迹江门思转深，登临那复暂开襟。石头烟柳弄晴色，章浦行云生野阴。佳节偶同人士饮，艾符聊并葛巾簪。诗家莫厌频相过，牢落还知非寸心。频水蒙峰也未深，一风刚足浣尘襟。贪书稚子篝松火，抱杖羸翁履桂阴。岂有离奇邀物色，何须䯈脏薄朝簪。浮踪且置年时话，肯信浑忘竞猎心。
奉和钟石太史见示重五佳作·其一
作者：符锡
朝代：明

扫迹江门思转深，登临那复暂开襟。石头烟柳弄晴色，章浦行云生野阴。佳节偶同人士饮，艾符聊并葛巾簪。诗家莫厌频相过，牢落还知非寸心。
奉和钟石太史见示重五佳作·其二
作者：符锡
朝代：明

频水蒙峰也未深，一风刚足浣尘襟。贪书稚子篝松火，抱杖羸翁履桂阴。岂有离奇邀物色，何须䯈脏薄朝簪。浮踪且置年时话，肯信浑忘竞猎心。
奉和陈石亭内翰九日登镜光瑞光二阁
作者：符锡
朝代：明

郊西双阁凌晓梯，斗角倒挂风檐齐。湖天渺渺接秋素，苑树重重含露凄。胜日江山足高兴，美人尊俎谁同携。职暇何妨得归晚，月华骑影纷前溪。
奉寄神木使者伍正郎思谨因怀王内翰宜学镏给谏持美三同年兼呈张环二太尹二十二韵
作者：符锡
朝代：明

煌煌象魏当天开，式昭九土瞻崔嵬。诏书忽下缘罪已，两宫一夕随烟埃。我时挟策方载涂，仰天无阶空悌漼。迩归把钓南塘曲，侧闻播诏重棆材。帝曰中丞刘综理，表选从事三杰魁。壮夫有怀尚感遇，况子磊落之奇才。世传忠钵由天肆，漕梁榷河频挽推。即看茂著还此行，巴山硉矹巴江回。异材落落阻且深，混沌未凿谁栽培。鬼神震荡禁不得，斩伐白昼殷风雷。尺寸苟足公家选，万牛敢惜肩领摧。日昨得书蒲县长，道星轺寄岳城隈。棘栖者羡荷二庇，一顾增重宁十瑰。湖波翻空动遐思，沟断岂适俊无媒。高楼春兴凡几首，花前月下同渠来。宜学上疏犹岭表，持美出按沦劫灰。世事浮云勿复道，江湖且自倾金罍。乃知贱士无丑好，羽毛累揃矜摧颓。敢期竣事荐明陟，礼数不隔容追陪。快睹明堂复旧观，还令四隩归春台。天人之际匪容易，剥极而复理可推。湘流安事吊屈贾，更教曳尾随黄能。
奉寄陶大痴邑慱
作者：符锡
朝代：明

南浦经春别，临川不得书。山居正寥阒，旅况近何如。汝水寒犹菊，蒙田雨自锄。醉言妨忤俗，长笑勉教除。江海怜君在，文章逐转蓬。汉亭怀孺子，唐碣拜颜公。剧话参辰隔，多愁去住同。何当似鸥侣，浩荡五湖中。
奉寄陶大痴邑慱·其一
作者：符锡
朝代：明

南浦经春别，临川不得书。山居正寥阒，旅况近何如。汝水寒犹菊，蒙田雨自锄。醉言妨忤俗，长笑勉教除。
奉寄陶大痴邑慱·其二
作者：符锡
朝代：明

江海怜君在，文章逐转蓬。汉亭怀孺子，唐碣拜颜公。剧话参辰隔，多愁去住同。何当似鸥侣，浩荡五湖中。
奉笞二首仍前韵
作者：符锡
朝代：明

方城临粤徼，剌史重儒流。书蓄千箱富，丹馀九转秋。远夷恩自洽，循吏传应□。他日当前席，威来愿借筹。戎马非吾事，风云愧散流。短怀徒尔切，华鬓独胜秋。木落山容瘦，霜清瘴厉□。么磨会应殄，龟策不须筹。
奉笞二首仍前韵·其一
作者：符锡
朝代：明

方城临粤徼，剌史重儒流。书蓄千箱富，丹馀九转秋。远夷恩自洽，循吏传应□。他日当前席，威来愿借筹。
奉笞二首仍前韵·其二
作者：符锡
朝代：明

戎马非吾事，风云愧散流。短怀徒尔切，华鬓独胜秋。木落山容瘦，霜清瘴厉□。么磨会应殄，龟策不须筹。
奉赠石□大参之任云南因示南津太参四诗用韵
作者：符锡
朝代：明

道丧日巳久，俗漓那复敦。小人利口实，太上贵忘言。凤竹苞维固，髯松寒更繁。莫辞遗爱远，剪伐未应谖。远别容何意，临流各尽觞。硕人怀凤举，吾道与川长。莫谓旬宣地，应闲献纳章。风云胥有庆，万里会能将。攀梅望乡邑，画舸及春行。亲识欢相迓，旌旄惯不惊。怀哉庙堂具，介尔丘园情。大业期终集，千秋垂令名。忠诚不结主，谁复事擎拳。用舍非关我，行藏岂问天。抗颜麟阁画，矫翮燕然镌。肮脏自春梦，何为到别筵。
奉赠石□大参之任云南因示南津太参四诗用韵·其一
作者：符锡
朝代：明

道丧日巳久，俗漓那复敦。小人利口实，太上贵忘言。凤竹苞维固，髯松寒更繁。莫辞遗爱远，剪伐未应谖。
奉赠石□大参之任云南因示南津太参四诗用韵·其三
作者：符锡
朝代：明

攀梅望乡邑，画舸及春行。亲识欢相迓，旌旄惯不惊。怀哉庙堂具，介尔丘园情。大业期终集，千秋垂令名。
奉赠石□大参之任云南因示南津太参四诗用韵·其二
作者：符锡
朝代：明

远别容何意，临流各尽觞。硕人怀凤举，吾道与川长。莫谓旬宣地，应闲献纳章。风云胥有庆，万里会能将。
奉赠石□大参之任云南因示南津太参四诗用韵·其四
作者：符锡
朝代：明

忠诚不结主，谁复事擎拳。用舍非关我，行藏岂问天。抗颜麟阁画，矫翮燕然镌。肮脏自春梦，何为到别筵。
奉送大宗伯严老先生赴南都
作者：符锡
朝代：明

旧都常伯任惟崇，简命新裁自帝衷。玉署鸳鸾供祖别，仙舟歌吹压春融。登临可爱东山独，寅亮宜来鼎餗同。老丑却怜颜驷在，飘零无计远奁公。
奉酬稽勋吕思泉写怀喜雪二首
作者：符锡
朝代：明

仙郎天上访春来，文藻偏承景运催。大液镜中行度马，上林花底坐倾杯。寒霾九土依稀尽，瑞霭千门次第开。何似伤秋悲宋玉，令人重忆楚兰台。瑞雪凌晨鸦乱飞，支床犹自偃荆扉。四千里外他乡客，三十年来此布衣。地逼瑶台清不寐，剑埋尘土欲生辉。杯光微动閒吟兴，何似风流在洛畿。
奉酬稽勋吕思泉写怀喜雪二首·其一
作者：符锡
朝代：明

仙郎天上访春来，文藻偏承景运催。大液镜中行度马，上林花底坐倾杯。寒霾九土依稀尽，瑞霭千门次第开。何似伤秋悲宋玉，令人重忆楚兰台。
奉酬稽勋吕思泉写怀喜雪二首·其二
作者：符锡
朝代：明

瑞雪凌晨鸦乱飞，支床犹自偃荆扉。四千里外他乡客，三十年来此布衣。地逼瑶台清不寐，剑埋尘土欲生辉。杯光微动閒吟兴，何似风流在洛畿。
奉酬铁峰再次前韵
作者：符锡
朝代：明

频年幽谷占芳春，并蒂何期荐席珍。却忆傍徨鲁中叟，援琴他日为伤神。老守词锋陋诘盘，腹中书籍五车宽。新诗启我题兰在，海角名家莫浪看。
奉酬铁峰再次前韵·其一
作者：符锡
朝代：明

频年幽谷占芳春，并蒂何期荐席珍。却忆傍徨鲁中叟，援琴他日为伤神。
奉酬铁峰再次前韵·其二
作者：符锡
朝代：明

老守词锋陋诘盘，腹中书籍五车宽。新诗启我题兰在，海角名家莫浪看。
姑苏留别子公
作者：符锡
朝代：明

欲别未别吴山前，预作相思萦昼眠。笑引西蒙问东海，不知谁是懒中仙。
客南昌力疾与故人期过
作者：符锡
朝代：明

客居不解颐，疾抱何痛毒。淟涊百刻中，十九处床褥。夜久遥思兴，云长乡梦促。卧盻璧上琴，盆池荡朝旭。缅怀同心人，冀写无弦曲。
客南昌雨中读故人赏菊之什
作者：符锡
朝代：明

楚山牵梦几回成，独宿孤岩岂近名。白社风烟樵唱远，黄花篱落暮云平。系舟有客吟秋雨，插帽何人共晚晴。采采却怜衿褒满，他年渠复话幽情。
客至
作者：符锡
朝代：明

四十无闻一腐儒，谩劳冲雪扣岩居。长贫不计盘飧乏，多病仍堪酒戒除。世事乾坤聊尔耳，功程日月笑居诸。可应得暇还来此，閒听山泉漱石渠。
宣风公馆适遇萍乡俞杨二邑慱同宿为余沽酒次璧间韵
作者：符锡
朝代：明

斑斑山雨乱衣痕，那得新诗属意浑。近市辙泥深没马，傍江云树半连村。幽花掩映春光老，宿鹭骞飞野水昏。此日逢君不解饮，何劳辞客更招魂。
宴九成台成山府尊韵
作者：符锡
朝代：明

山下清江江上台，芙蓉面面逐江开。鸣韶凤远空留石，画栋云连漫作堆。歌筦忽惊浮世在，登临因见古人来。习池风槩何如此，流浪尊前未省哀。
宿亨二明府一室萧然喜而赋此且慰公怀云
作者：符锡
朝代：明

潭州一宿谢明府，听说艰难堪涕垂。衣粗食澹自非病，县小役烦民莫支。□学向今余未试，贤声当道子须推。便令高步能如此，巧宦终身愧所为。
宿分宜严太史石屏新榻
作者：符锡
朝代：明

太史初开锦石床，晴云片片绕钤堂。楚山桂水新供玩，玄豹文犀骇并藏。琴书作伴高秋爽，枕簟宜人九夏凉。翻愧征魂独无寐，月明风静怯更长。
宿徐州李工部官署题墨竹
作者：符锡
朝代：明

此君风节缘谁写，披对飒然毛骨清。梦落洪亭明月夜，直疑风雨送秋声。
宿杨村访平泉大史先书一绝
作者：符锡
朝代：明

天际轻云散午阴，乳莺啼树正春深。无端一夜江村雨，半落孤舟客子心。
宿沙河驿风雨骤至计程明日将抵滦川与倪道长高掌科相见用韵
作者：符锡
朝代：明

沙浦滦川半日程，留行山雨坐来清。风尘稍喜边关靖，云坠从看海峤横。忽报黄门便使节，预期骢马罄交情。金泉胜会缘非偶，白首追惟梦亦惊。
宿清浪望壶头山谩题二首
作者：符锡
朝代：明

春江落日倚崔嵬，月色犹疑汉将归。万壑风云驰号令，一川鱼鸟避旌微。晴霄未必今如昨，庙略休论是与非。遥奠壶公一杯酒，千秋南土仗灵威。连峰磊磈奔壶头，罗列壶公自一丘。蹑屩巳堪凌绝顶，昂头何事尚孤舟。通仙薤老无人采，避暑岩荒有鹿游。天与闲身真浪迹，南游奇胜得重搜。
宿清浪望壶头山谩题二首·其一
作者：符锡
朝代：明

春江落日倚崔嵬，月色犹疑汉将归。万壑风云驰号令，一川鱼鸟避旌微。晴霄未必今如昨，庙略休论是与非。遥奠壶公一杯酒，千秋南土仗灵威。
宿清浪望壶头山谩题二首·其二
作者：符锡
朝代：明

连峰磊磈奔壶头，罗列壶公自一丘。蹑屩巳堪凌绝顶，昂头何事尚孤舟。通仙薤老无人采，避暑岩荒有鹿游。天与闲身真浪迹，南游奇胜得重搜。
宿迁度岁是夕风雨闻雷声
作者：符锡
朝代：明

书剑频年书远征，乾坤于我未忘情。怪来风雨寒更尽，卧听春雷第一声。何物异乡云杳杳，孤舟残夜雨沉沉。椒浆晓奠勤三老，折尽离人一寸心。
宿迁度岁是夕风雨闻雷声·其一
作者：符锡
朝代：明

书剑频年书远征，乾坤于我未忘情。怪来风雨寒更尽，卧听春雷第一声。
宿迁度岁是夕风雨闻雷声·其二
作者：符锡
朝代：明

何物异乡云杳杳，孤舟残夜雨沉沉。椒浆晓奠勤三老，折尽离人一寸心。
宿魝州次韵石沙侍御
作者：符锡
朝代：明

一宿渔阳馆，新诗取次留。奚囊应渐满，民瘼荷兼□。日晏村烟薄，春深鸟韵柔。若为忧国虑，时共野人筹。
寄内及示诸子口号五首
作者：符锡
朝代：明

传家喜有丈夫子，懒读翻为累老亲。好货私妻总如此，撑持门户属何人。一经遗尔贵沉酣，父子恩深未易谈。废学断机如此织，独无新妇为夫惭。作诗何有寄山妻，甘旨高堂要及时。劝子读书还劝妇，莫将浅眼误吾儿。向平之愿何当酬，老我行藏不自由。颖水春来好鱼猎，几番新涨接书楼。韶阳未领意先灰，果熟西园又一回。堪笑枝头争觅者，无人解向本根培。
寄内及示诸子口号五首·其一
作者：符锡
朝代：明

传家喜有丈夫子，懒读翻为累老亲。好货私妻总如此，撑持门户属何人。
寄内及示诸子口号五首·其三
作者：符锡
朝代：明

作诗何有寄山妻，甘旨高堂要及时。劝子读书还劝妇，莫将浅眼误吾儿。
寄内及示诸子口号五首·其二
作者：符锡
朝代：明

一经遗尔贵沉酣，父子恩深未易谈。废学断机如此织，独无新妇为夫惭。
寄内及示诸子口号五首·其五
作者：符锡
朝代：明

韶阳未领意先灰，果熟西园又一回。堪笑枝头争觅者，无人解向本根培。
寄内及示诸子口号五首·其四
作者：符锡
朝代：明
体裁：七言绝句

向平之愿何当酬，老我行藏不自由。颍水春来好鱼猎，几番新涨接书楼。
寄内及示诸子口号五首·其四
作者：符锡
朝代：明

向平之愿何当酬，老我行藏不自由。颖水春来好鱼猎，几番新涨接书楼。
寄谢南安何太守雩峰
作者：符锡
朝代：明

邂逅文章伯，论交靡旧新。春苌回锦席，山月霁风神。误倒皇门履，空惭孺榻尘。何当附鸿翮，云汉倍情亲。
寄谢干子
作者：符锡
朝代：明

忆昨燕山别，春寒花事迟。蒙园忽秋尽，肥署遣书知。白日妨余视，黄精有岁饥。拨云与烹月，端合拜君私。
寄赠东园寿七十
作者：符锡
朝代：明

仙翁遁迹远林皋，稀寿何嫌拥布袍。别后酒肠应未减，寄将诗兴倍能高。枝连桂子亲何间，岁入秋田养不劳。羁宦独惭空注想，庆筵觞祝付儿曹。
寄题水阳山二亭
作者：符锡
朝代：明

水阳何处在，亭子对山枫。果熟邻人摘，垣周曲径通。步凉松洒雪，舒啸竹交风。脱略休容易，尘襟几个同。静爱山亭好，青枫远市居。林秋万籁□，郊月四窗虚。客访弹琴谱，儿雠种树书。传闻建溪叟，莫浪比经畬。
寄题水阳山二亭·其一
作者：符锡
朝代：明

水阳何处在，亭子对山枫。果熟邻人摘，垣周曲径通。步凉松洒雪，舒啸竹交风。脱略休容易，尘襟几个同。
寄题水阳山二亭·其二
作者：符锡
朝代：明

静爱山亭好，青枫远市居。林秋万籁□，郊月四窗虚。客访弹琴谱，儿雠种树书。传闻建溪叟，莫浪比经畬。
寓思行沙庄呈尊甫南山隐翁三首
作者：符锡
朝代：明

短棹辞喧聒，长林坐阒□。岸明花绕舍，畦暗水通潮。陶令何曾返，庞公不可招。未应经世略，老向此中销。清风竹林下，宛见南山翁。高节真无比，芳尊那与同。海涛生枕席，花月隐房栊。独自怜疏晚，登堂愧阿戎。急雨喧茅屋，流云弄夕晖。莲衣疏更脱，萤火湿犹飞。夜久渔将入，秋来客未归。何当更东下，沧海故人稀。
寓思行沙庄呈尊甫南山隐翁三首·其一
作者：符锡
朝代：明

短棹辞喧聒，长林坐阒□。岸明花绕舍，畦暗水通潮。陶令何曾返，庞公不可招。未应经世略，老向此中销。
寓思行沙庄呈尊甫南山隐翁三首·其三
作者：符锡
朝代：明

急雨喧茅屋，流云弄夕晖。莲衣疏更脱，萤火湿犹飞。夜久渔将入，秋来客未归。何当更东下，沧海故人稀。
寓思行沙庄呈尊甫南山隐翁三首·其二
作者：符锡
朝代：明

清风竹林下，宛见南山翁。高节真无比，芳尊那与同。海涛生枕席，花月隐房栊。独自怜疏晚，登堂愧阿戎。
寿杨母七十
作者：符锡
朝代：明

寿乡深处绝纤尘，罗绮演纷拜舞辰。达曙婺华遥烛户，应期桃实倍生春。千秋黄鹄歌罙烈，奕叶螽斯咏较真。种橘许偿苏子愿，可能无地接芳邻。
寿荷湖萧处士
作者：符锡
朝代：明

芳蕤媚幽渚，苕蔓肆汇缘。丛桂远林薄，贞姿寒自妍。所以周智士，避嚣还市缠。高楼临通衢，轩盖颇回旋。置酒日高会，介此千金年。堂前三荆树，托体欢同根。雨露发华滋，恩私如有偏。百龄此真赏，绝迹胡其然。允悟齐物理，营营谁与传。
寿萧母为训可
作者：符锡
朝代：明

帨堂佳气晓融融，谁似仙家乐事浓。黄鹄有情歌百阕，白头无恙见三从。当筵歌管年年客，绕膝孙曾笑笑容。门外适传笼鹤者，青袍登拜又乘龙。
寿诗
作者：符锡
朝代：明

江上坦斋老，行藏何自由。乐窝洲万硕，生计橘千头。耳顺方年及，天真与物游。况逢嘉靖日，蓬海看添筹。
寿谖为辰州李贡士民望作
作者：符锡
朝代：明

萱草树北堂，谓能忘远忧。如何念慈母，不置天西头。楚山高高楚水长，西风晨夕雁南翔。帛书不事慰脩阻，忘忧愿祝寿且康。他日拜官来故里，门户光生母心喜。九溪会变作春酒，白发青袍放歌起，何如更向天涯咨陟？。
寿谖为辰州李贡士民望作
作者：符锡
朝代：明
体裁：古风

萱草树北堂，谓能忘远忧。如何念慈母，不置天西头。楚山高高楚水长，西风晨夕雁南翔。帛书不事慰脩阻，忘忧愿祝寿且康。他日拜官来故里，门户光生母心喜。九溪会变作春酒，白发青袍放歌起，何如更向天涯咨陟�。
寿谢进士乃翁
作者：符锡
朝代：明

南州多隐士，六十又生辰。白屋图书古，青山杖屦新。五云高世泽，一盏渺江春。剩想称觞处，梅花解劝人。
寿陈通府乃翁
作者：符锡
朝代：明

云之出，本在山，山云相就两欢颜。龙之从，十载间，海上山青云未还。云遥祝山寿千古，山亦祝云雨下土。云既为我民沾濡，我不能为山歌舞。云山适适各有为，请闻忭祝欢如雷。欢如雷，共祝云根亘千古，镇为九夏苍生培。
将至端峡夏潦阻舟走诗袁滨涯咨进止
作者：符锡
朝代：明

亟来参幕府，遥望隔端城。杖钺阻川涨，停舟待水平。岛夷宁孔棘，嶂雨聿孤征。仃仅昩时事，君当不吝情。
将至长沙预柬谢亨二明府兄
作者：符锡
朝代：明

故人远作长沙宰，道我西游岂梦思。千里绨袍重入楚，半生心迹正多岐。髯参魁岸终何忝，密令风流孰更期。明日一尊乔口路，洞庭南望足江篱。
将至长沙预柬谢亨二明府兄
作者：符锡
朝代：明
体裁：七言律诗

故人远作长沙宰，道我西游岂梦思。千里绨袍重入楚，半生心迹正多岐。髯参魁岸终何忝，密令风流孰更期。明日一尊乔口路，洞庭南望足江蓠。
小圃对花有怀楚蒙用韵一首
作者：符锡
朝代：明

酒满罂盆花满枝，洗妆闲复洗吾诗。繁华不管年华去，野客翻为贵客期。豪兴几番幽赏惬，芳心若个世人知。题缄并揃花头寄，婉转霜刀欲下迟。
小水傅尚三昆季见寻
作者：符锡
朝代：明

暂拟移居傍老农，那知此地有过逢。半床旧史三间屋，十亩荒畦一径松。池草青蛙鸣夜雨，野花黄蝶领春风。主人何有供清赏，聊对南山兴不穷。
小画
作者：符锡
朝代：明

客思閒流水，禅房静碧山。草玄如许借，乘月扫松关。
小葵
作者：符锡
朝代：明

小葵花老因繁实，应手剪之花复然。翻笑五男多实在，不求花好事人怜。谩说支离多逸兴，小葵高槛日能来。风光霁景应无限，湿雨凉云他自开。庭下短葵卑结子，丈葵高自倚芳英。高卑于汝吾何有，空惹幽怀向日生。
小葵·其一
作者：符锡
朝代：明

小葵花老因繁实，应手剪之花复然。翻笑五男多实在，不求花好事人怜。
小葵·其三
作者：符锡
朝代：明

庭下短葵卑结子，丈葵高自倚芳英。高卑于汝吾何有，空惹幽怀向日生。
小葵·其二
作者：符锡
朝代：明

谩说支离多逸兴，小葵高槛日能来。风光霁景应无限，湿雨凉云他自开。
山中旧有榴树今春重移一株
作者：符锡
朝代：明

为念仙姿独，频移野伴来。低昴各有态，萧散不堪裁。狂对东风舞，秾邀暖日开。下方殊未厌，何处忆蓬莱。
山居喜汤别驾枉顾别后奉呈此作
作者：符锡
朝代：明

三月一月雨，重阴不可擘。农家正耕布，潦水瀰数尺。汤侯倏何来，道此为疆埸。老父忙著冠，贱子迎倒屐。柴门罕经过，讵枉高贤迹。跋涉泥泞中，仆夫颇狼籍。起辞宁再三，荒窭念卒迫。馈膳止园蔬，进觞惟苦醳。情真不缛礼，语款频促席。延伫还出门，馀光回涧璧。林静宿鸟喧，云归远山碧。愧匪充淹留，返景日将夕。别驾非散地，况乃声辉奕。赤骥不骋途，下驷空累百。何时聆车音，重来候桑陌。痒奇得杷梳，枯稿酣濡泽。咄尔书空士，高天胡局蹐。楚璞终待沽，云鹏看翻翮。
山庄杂兴
作者：符锡
朝代：明

日长萝径悄，树密草堂深。竹几翻书晒，绳床抱膝吟。呼儿荷锄出，露顶憩松阴。欲共清风举，飘飘吹我衿。谩道吾庐好，闲来有许忙。雨移花易活，晴斸药偏良。窦石通泉细，隔林鸣籁长。微吟缓归屧，松月满山塘。
山庄杂兴·其一
作者：符锡
朝代：明

日长萝径悄，树密草堂深。竹几翻书晒，绳床抱膝吟。呼儿荷锄出，露顶憩松阴。欲共清风举，飘飘吹我衿。
山庄杂兴·其二
作者：符锡
朝代：明

谩道吾庐好，闲来有许忙。雨移花易活，晴斸药偏良。窦石通泉细，隔林鸣籁长。微吟缓归屧，松月满山塘。
崇阳张二兄寄示汪主政见怀佳作奉酬一首
作者：符锡
朝代：明

得隽张明府，豪吟汪户曹。珠投章水媚，云卧楚峰高。白日淹骐足，青霄上羽毛。不眠歌起舞，纤月送林皋。
已邜避地宿宜阳梦绣领二方谩云杜云采色三秋动而首尾俱忘醒念兹游不及秋而黄鸟碧云皆不晓所谓姑续成之以俟
作者：符锡
朝代：明

渺渺沅湘路，征人入梦初。晴穿黄岛岭，庙下碧云梳。采色三秋动，云程一鸮孤。何时重沽酒，风雨谢泥途。
巳卯元日大雪晓起候老父瞻阙拜庆有感二律
作者：符锡
朝代：明

入晓菜衣雪未寒，物华欣与岁更端。融融春透杯光满，点点花归胜綵看。门户含辉神垒跃，溪山有象玉龙蟠。丰亨不用论时事，拜舞高堂且尽欢。晓陪耆逸望彤宸，却忆先皇倍恰神。圣泽敢忘前贡士，天威犹肃旧藩臣。即传野菜沙边雪，剩想蒲萄塞外春。西苑只今归猎未，在廷遥庆岁华新。
巳卯元日大雪晓起候老父瞻阙拜庆有感二律·其一
作者：符锡
朝代：明

入晓菜衣雪未寒，物华欣与岁更端。融融春透杯光满，点点花归胜綵看。门户含辉神垒跃，溪山有象玉龙蟠。丰亨不用论时事，拜舞高堂且尽欢。
巳卯元日大雪晓起候老父瞻阙拜庆有感二律·其二
作者：符锡
朝代：明

晓陪耆逸望彤宸，却忆先皇倍恰神。圣泽敢忘前贡士，天威犹肃旧藩臣。即传野菜沙边雪，剩想蒲萄塞外春。西苑只今归猎未，在廷遥庆岁华新。
巳邜八月东还次萍乡感激时事适少府李君见邀且谕以尝献策平寇移时江省报至不觉喜形于色相与散步正衙纵观楚王台古桂姿有凌云之气慨然赋此用写一时欣戚之怀云
作者：符锡
朝代：明

少府高时论，尘襟喜暂开。我无乡井累，渠有折冲才。月露团秋桂，天风落古台。闲寻五柳宅，剩对菊花杯。
帝台春 为府学师生送徐太守北觐并引 代君家作
作者：符锡
朝代：明

亭亭物表。器宇秋天杳。廉明太守，说向吾人，古来稀少。清风两袖朝天去，转眼是、凤池春晓。好敷陈，兽锦袍新，御炉香袅。蓬莱岛。莺花绕。霜月皎。鸡人早。伫献绩天颜，渥恩重，谩回首、石城云杪。舟楫川途莫道烦，乾坤整顿还须了。记取旧门墙，几人归鉴藻。
平湖
作者：符锡
朝代：明

不见平湖叟，逍遥□步阳。烟波迷旧钓，鸥鹭起晨光。矩棹何年别，孤吟此夜长。春明重翘首，才薄愧榆扬。
幽花
作者：符锡
朝代：明

幽花不知姓，独绣楚江隈。宁为无人见，春风自剪裁。
广济城楼宴集追和云田宪副韵呈熊府尊时筠寇初平扳筑方就
作者：符锡
朝代：明

时危城守缮于年，童子能歌郡伯贤。累石层台云汉出，滨江飞槛凤洲连。委蛇退食开尊暇，徙倚晴空放睫便。反侧自堪清净理，淮阳几许借高眠。贼埶筠山火始然，风尘腹里亦诸边。王师幸忽收残孽，使节遥临感去年。此日台隍劳捍屏，他时氛祲净江天。卜居有约还兼倚，生计无劳问郭田。
广济城楼宴集追和云田宪副韵呈熊府尊时筠寇初平扳筑方就·其一
作者：符锡
朝代：明

时危城守缮于年，童子能歌郡伯贤。累石层台云汉出，滨江飞槛凤洲连。委蛇退食开尊暇，徙倚晴空放睫便。反侧自堪清净理，淮阳几许借高眠。
广济城楼宴集追和云田宪副韵呈熊府尊时筠寇初平扳筑方就·其二
作者：符锡
朝代：明

贼埶筠山火始然，风尘腹里亦诸边。王师幸忽收残孽，使节遥临感去年。此日台隍劳捍屏，他时氛祲净江天。卜居有约还兼倚，生计无劳问郭田。
庆坦翁七十诗
作者：符锡
朝代：明

习隐城西见草堂，坦翁徵寿与川长。鹿门耆德容何忝，璧水宾筵重有光。松菊雅谁论壮节，朝衫老我愧行藏。悬车可待仍兼倚，把酒风鸢看并翔。
庆都道中遇邵玉泉大守倾盖论诗握手甚欢欲止余宿而行李先发矣因书别连白石佳作示余且索和敬次荅之
作者：符锡
朝代：明

征途何有对名花，晓起驱车后日斜。邂逅故人千里别，仓忙诗思百篇赊。燕台宝气回银汉，锦水春光散彩霞。胜地最怜君出牧，贤声满望籍天涯。高人别久成疏斥，隔里何缘一聚欢。塞上谷风初布暖，江南梅雨正生寒。边储暂尔劳区画，畿甸终然赖屏翰。对叠每惭枯杏作，隋珠燕石不同看。
庆都道中遇邵玉泉大守倾盖论诗握手甚欢欲止余宿而行李先发矣因书别连白石佳作示余且索和敬次荅之·其一
作者：符锡
朝代：明

征途何有对名花，晓起驱车后日斜。邂逅故人千里别，仓忙诗思百篇赊。燕台宝气回银汉，锦水春光散彩霞。胜地最怜君出牧，贤声满望籍天涯。
庆都道中遇邵玉泉大守倾盖论诗握手甚欢欲止余宿而行李先发矣因书别连白石佳作示余且索和敬次荅之·其二
作者：符锡
朝代：明

高人别久成疏斥，隔里何缘一聚欢。塞上谷风初布暖，江南梅雨正生寒。边储暂尔劳区画，畿甸终然赖屏翰。对叠每惭枯杏作，隋珠燕石不同看。
康慈寿园
作者：符锡
朝代：明

睿孝褒崇久，慈园宠建新。江山知有待，草木自生春。垣气盘龙虎，周家瑞趾麟。屏翰千赖□，休泽荷儒绅。
张利行以医明雅重士类所居对大江有洲曰木篙予因号曰春沙西泉刘子许为制序而予为之诗得沙字三章仍以杏花发兴云
作者：符锡
朝代：明

落莫清江春事赊，水中红杏忽明霞。柰可乘流明月夜，春光潜度木篙沙。二月江风吹绛花，柴门曲曲荫流霞。主人功果不自意，笑指春涛生白沙。江浦杏花开树树，春光抖擞野人家。恼澈樵渔无处觅，误疑玄圃窅春沙。
张利行以医明雅重士类所居对大江有洲曰木篙予因号曰春沙西泉刘子许为制序而予为之诗得沙字三章仍以杏花发兴云·其一
作者：符锡
朝代：明

落莫清江春事赊，水中红杏忽明霞。柰可乘流明月夜，春光潜度木篙沙。
张利行以医明雅重士类所居对大江有洲曰木篙予因号曰春沙西泉刘子许为制序而予为之诗得沙字三章仍以杏花发兴云·其三
作者：符锡
朝代：明

江浦杏花开树树，春光抖擞野人家。恼澈樵渔无处觅，误疑玄圃窅春沙。
张利行以医明雅重士类所居对大江有洲曰木篙予因号曰春沙西泉刘子许为制序而予为之诗得沙字三章仍以杏花发兴云·其二
作者：符锡
朝代：明

二月江风吹绛花，柴门曲曲荫流霞。主人功果不自意，笑指春涛生白沙。
彭泽归来图
作者：符锡
朝代：明

笑问陶彭泽，归来五老峰。柴门流水外，菊径白云重。尺泽无横鲵，深山有卧龙。脩然千古意，高柱过眉筇。
待荩臣行李不至雪中酬友人
作者：符锡
朝代：明

淮南裘马客，书剑误归舟。酒处花连屋，吟边雪满楼。失群怜野鹤，狎水媚群鸥。那问狂驰子，东家眇圣丘。南山经岁别，北渚底人留。踏雪频过友，看云独上楼。渔翻湘浦□，客榜洞庭舟。风物亲吴楚，何当散百忧。
待荩臣行李不至雪中酬友人·其一
作者：符锡
朝代：明

淮南裘马客，书剑误归舟。酒处花连屋，吟边雪满楼。失群怜野鹤，狎水媚群鸥。那问狂驰子，东家眇圣丘。
待荩臣行李不至雪中酬友人·其二
作者：符锡
朝代：明

南山经岁别，北渚底人留。踏雪频过友，看云独上楼。渔翻湘浦□，客榜洞庭舟。风物亲吴楚，何当散百忧。
得孙大行书贶口号致谢介师阁老尝许表先祖知县墓旧同门下兼致恳怀
作者：符锡
朝代：明

断鸿疏雨滞茅堂，忽道书来自帝乡。老父弱儿兼致问，綵毫云叶并能将。山深病我疏狂久，朝退怜君应接忙。尚倚皇华速台制，敢忘千古照南冈。
怀聂青州一绝
作者：符锡
朝代：明

湘江东下水如苔，远道怀人日几回。自是衡阳归雁少，经年不见一书来。
思萱口号书赠刘生
作者：符锡
朝代：明

出门思母竟何知，到处逢人便乞诗。年少此心须易得，嘱君记取白头时。
悦桑歌为嘉兴严上舍乃翁贼
作者：符锡
朝代：明

楚人岂不桑，予未识桑面。桑树根巳朽，桑税犹输县。越客来江东，试问越中事。家家种桑树，亦颇为桑累。富家畜储幸稍宽，税丝犹得及时完。贫家逋负眼哭穿，指桑卖丝常隔年。吁嗟桑兮有亦苦，无亦苦，胡不悦之学严甫。青袍布袜桑下来，指点儿曹得其所。无揃我条，无摘我椹。我阴我憩，我酒我斟。吁嗟悦桑兮慨予深。展卷因君赋悦桑，不独寒饥迫我为我涕沾裳。安得男耕女织无捕租，饥者有食寒有衣，于皇圣泽覃八荒。
悼萱
作者：符锡
朝代：明

明月沉海底，孤云散梧枝。遗此丹山雏，哀哀枝上啼。竹花终再实，逝水不复西。邈矣返哺慈，□痛亦何为。
感时思乡二首答李慱厅仍用前韵
作者：符锡
朝代：明

莫倚浮生牵俗恨，一番时事一番春。防胡未必无长算，厝火由知慎积薪。汉苑莺花偏著意，秦楼烟月倍伤神。无端更动文园思，涓滴何曾慰渴尘。江乡重理旧书台，见梦何由帝里来。露气暗滋苔径滑，月痕斜印荜门开。巢松鹤在如相命，煮石盟寒怪未回。越调若为传楚客，一春空负落花杯。
感时思乡二首答李慱厅仍用前韵·其一
作者：符锡
朝代：明

莫倚浮生牵俗恨，一番时事一番春。防胡未必无长算，厝火由知慎积薪。汉苑莺花偏著意，秦楼烟月倍伤神。无端更动文园思，涓滴何曾慰渴尘。
感时思乡二首答李慱厅仍用前韵·其二
作者：符锡
朝代：明

江乡重理旧书台，见梦何由帝里来。露气暗滋苔径滑，月痕斜印荜门开。巢松鹤在如相命，煮石盟寒怪未回。越调若为传楚客，一春空负落花杯。
感相士
作者：符锡
朝代：明

我昔闻异人，见者弃而走。祸福验旋踵，死生立开口。那逢杜权翁，三四错回首。问龟龟莫应，叩策策不剖。吾方虚已游，梗尔适何有。
感萤火有作呈桂翁阁老
作者：符锡
朝代：明

萤火无远照，永夜徒依依。中天启明烛，四际光有馀。往念析腰吏，冥行东海隅。戎服事远徼，岁宴恒未归。铅剑无百鍊，蛮丑期一挥。移山与塞海，不量气力微。中道多险艰，谗巧变是非。危阱几不免，微劳况足书。适忝际良会，君子瞻羽仪。虞庭重制作，简在夷与夔。寅直操其柄，奔走存职司。职司虽未融，华要焉敢希。所愿依未光，昏晦赖指迷。出门辞颠踬，皇途清且夷。
感雨漫兴答李慱厅二首
作者：符锡
朝代：明

春郊向不雨，夏夜苦无休。云带嵩□瞑，衢通汴泗流。衡门人迹少，禁苑暮烟浮。宴息㭺齐阁，鸣鸠厌底求。驱马长安陌，不为泥泞休。山山雨未歇，处处潦交流。稍喜炎埃净，翻虞殄气浮。秋成民有赖，赋入省诛求。
感雨漫兴答李慱厅二首·其一
作者：符锡
朝代：明

春郊向不雨，夏夜苦无休。云带嵩□瞑，衢通汴泗流。衡门人迹少，禁苑暮烟浮。宴息㭺齐阁，鸣鸠厌底求。
感雨漫兴答李慱厅二首·其二
作者：符锡
朝代：明

驱马长安陌，不为泥泞休。山山雨未歇，处处潦交流。稍喜炎埃净，翻虞殄气浮。秋成民有赖，赋入省诛求。
戊寅八月送弟铣受室于笋峰宪长伍宋诸婿会于前溪里第菊节寿辰予以事先别敬赋此章
作者：符锡
朝代：明

丈人才硕古人看，翻为明时爱惜难。豸历秋山澄月霁，舟横春雨酿溪寒。文章世济兰阶美，昼锦筵开菊露团。珍重百年才六□，乘鸾有客醉先拚。
戏柬两涯四言二章
作者：符锡
朝代：明
体裁：四言诗

我怀良友，寔惟我知。一日不见，引领望之。望之伊何，子曷也过。曷也过，予谁与歌。（一章）予不予过，我寔望子。岁事峥嵘，日之及矣。惟予有心，予不可语。不可语，斯亦已耳。（二章）
戏柬刘梅国
作者：符锡
朝代：明

只道文章可致身，十年随俗走红尘。如今欲返图南驾，却笑真成两截人。腊尽春回北上期，联鞯谈笑竟忘疲。两三烟柳十家市，到却丽阳殊未知。
戏柬刘梅国·其一
作者：符锡
朝代：明

只道文章可致身，十年随俗走红尘。如今欲返图南驾，却笑真成两截人。
戏柬刘梅国·其二
作者：符锡
朝代：明

腊尽春回北上期，联鞯谈笑竟忘疲。两三烟柳十家市，到却丽阳殊未知。
戏柬竹坡挥使
作者：符锡
朝代：明

竹坡因笑苦贪闲，静坐营中不下山。未识老夫心事在，吴门无地掩重关。
戏柬贤十良二
作者：符锡
朝代：明
体裁：五言律诗

邂逅沙湖子，他乡眼倍明。金炉湖上意，秋燕幕中情。旧有东峰约，重寻颍水盟。燋桐应未拂，卓氏不须惊。
戏柬贤十良二
作者：符锡
朝代：明

邂逅沙湖子，他乡眼倍明。金炉湖上意，秋燕幕中情。旧有东峰约，重寻颖水盟。燋桐应未拂，卓氏不须惊。
扇面
作者：符锡
朝代：明

月过芭蕉夜许深，参同还向手中寻。东溟误把长竿弄，愧尽平生此老心。
扇面
作者：符锡
朝代：明

空林寒日薄，古道行人稀。渺渺烟光外，惟馀倦翼归。
扇面为谢都转赋
作者：符锡
朝代：明

远水浮烟翠蔼重，秦淮山色有无中。莫教林外来车马，老子看山意正浓。
扇面赠南山翁其一得于梦中
作者：符锡
朝代：明

春早天边雁侣，日斜江上园林。閒共渔樵问答，就中得趣谁深。绕屋一湾流水，隔溪数点青山。白云有意相待，野老无心自閒。
扇面赠南山翁其一得于梦中·其二
作者：符锡
朝代：明

绕屋一湾流水，隔溪数点青山。白云有意相待，野老无心自閒。
抵永平
作者：符锡
朝代：明

节使临边郡，曾因问俗来。波颓何底极，风动有根荄。念旧频虚榻，摅怀欲上台。剧谈殊未已，骑从且迟回。
拜文献公坟舟还偶述
作者：符锡
朝代：明

松阡冬暖动春姿，千载清风铁相祠。展拜偶因陪郡伯，楼船灯火夜归迟。
拜文献公墓次韵帻峰道长
作者：符锡
朝代：明

十载西河不济舟，若为联辔慨松丘。主恩岂为奸臣地，军令空贻相国忧。正气千秋金鉴远，荒坟三尺草堂幽。休将德业论前史，直是江南第一流。
拟古二首
作者：符锡
朝代：明

三五河上柳，依依抚长流。春风应候发，好鸟鸣相求。美人隔湘水，沦落念寡俦。亟欲往从之，关河滞方舟。仰视只飞鸿，谓能迟我游。长吟忽不顾，离思重绸缪。春夜何漫漫，妾怀何草草。千里为君妇，相依托蘋藻。黾勉奉朝昏，殷勤展怀抱。爰知胶膝投，中道恒不保。新爱移平生，娥眉间谗巧。诚不亮于怀，区区复谁道。皓魄暧前楹，回芳薄林杪。时运互其端，荣华坐枯稿。以色为君怜，焉得长美好。结念良有因，抱之以终老。
拟古二首·其一
作者：符锡
朝代：明

三五河上柳，依依抚长流。春风应候发，好鸟鸣相求。美人隔湘水，沦落念寡俦。亟欲往从之，关河滞方舟。仰视只飞鸿，谓能迟我游。长吟忽不顾，离思重绸缪。
拟古二首·其二
作者：符锡
朝代：明

春夜何漫漫，妾怀何草草。千里为君妇，相依托蘋藻。黾勉奉朝昏，殷勤展怀抱。爰知胶膝投，中道恒不保。新爱移平生，娥眉间谗巧。诚不亮于怀，区区复谁道。皓魄暧前楹，回芳薄林杪。时运互其端，荣华坐枯稿。以色为君怜，焉得长美好。结念良有因，抱之以终老。
挽宾峰董副郎先生并序
作者：符锡
朝代：明

宾峰薄车驾，云卧武陵川。处世何如梦，游仙竟不还。庭乌泣夜雨，墓木拱寒烟。怀旧登堂客，能无倍惘然。
挽张尧冕
作者：符锡
朝代：明

回首筠山下，持君是几年。清言犹在耳，瘦骨巳重泉。古行存流俗，浮名问绝编。宁知遗安泽，岐术妙心传。
挽永新贺司训
作者：符锡
朝代：明

未论多贤地，如公道不贫。圣庭分铎远，蛮府作人新。种德非干誉，挥金乐为亲。九原高谊在，颓俗可还醇。
挽竹逸何翁
作者：符锡
朝代：明

眼中竹逸今巳矣，好事如人可得无。京口徵游谁是主，吴沙遗殍孰从哺。一时名宰书碑板，千里幽人致束刍。□苦丛篁封植在，影来明月敬庭芜。
挽诗
作者：符锡
朝代：明

胡公今已矣，朴德畴能名。投老得人在，终身报主情。江风开素幕，山雨闇佳城。万事忽春梦，空闻猿夜声。
挽鹅湖阁老
作者：符锡
朝代：明

辅德人惟旧，徵书帝自裁。紫霄终日待，黄阁应时开。讵拟中台折，俄惊国柱摧。大川方据楫，商鼎适调梅。长逝民安仰，重光业未恢。位隆兼恤典，名重盖伦魁。圣眷应无替，仙游竟不回。典刑斯巳矣，芳誉实悠哉。旌望家乘远，皇猷国史该。三朝遗泽在，穹碣贲泉台。
整庵罗老先生七十寿诗
作者：符锡
朝代：明

华岑峙南服，灵异杳莫攀。世德秉人龙，天飞复来还。时荣故自保，名教岂踰闲。宿厉词林翮，嗣登贤士关。宰衡遂牢让，讲殿虚崇班。讵远移孝理，终怀色养欢。蔼蔼三威凤，集和庭树端。皇猷岂不眷，道腴肆盘桓。微言虑蓁塞，辩析忘寝餐。身退名益显，德邵气愈完。衰迟门士晚，瞻望道里艰。古稀属悬弧，谁有歌南山。洛沿文路起，汉忆鸠杖颁。寿光耿不磨，容在百年间。
文轩
作者：符锡
朝代：明

金为□书掷，门因远俗扃。春风何处入，庭草夜来青。
斋居枯杏忽复著花漫兴二律呈北厅诸寅长
作者：符锡
朝代：明

□前杏古不知岁，剥落莓苔空复春。野老频过犹是主，厨人一见拟为薪。花开造次真疑梦，事出寻常讶有神。吟弄尚堪迟白日，莫教容易委芳尘。一官曾是典容台，可柰衰残去复来。庭树未应随物化，仙葩何意向人开。托根地接清都近，带露香分紫禁回。乘兴能过青琐客，不妨高咏引霞杯。
斋居枯杏忽复著花漫兴二律呈北厅诸寅长·其一
作者：符锡
朝代：明

□前杏古不知岁，剥落莓苔空复春。野老频过犹是主，厨人一见拟为薪。花开造次真疑梦，事出寻常讶有神。吟弄尚堪迟白日，莫教容易委芳尘。
斋居枯杏忽复著花漫兴二律呈北厅诸寅长·其二
作者：符锡
朝代：明

一官曾是典容台，可柰衰残去复来。庭树未应随物化，仙葩何意向人开。托根地接清都近，带露香分紫禁回。乘兴能过青琐客，不妨高咏引霞杯。
新春自慰兼柬玉华
作者：符锡
朝代：明

久客逢春强自慰，京华旅食六年过。死亡无及家空在，衰病难袪老柰何。五轮载书归颖曲，百钱随杖步蒙阿。尽教人笑憨夫子，饱卧松根和踏歌。
方伯周公挽诗
作者：符锡
朝代：明

忆昔敬皇隆化日，属当江省校文年。持衡骢使推双竹，入彀鸿生愧比肩。连帅遐方仍懋绩，抚安中土竟虚传。心香未炷空头白，公后应知衮衮贤。
旅夜有怀兼呈淮南诸故旧时河□匆解望荩臣行李不至
作者：符锡
朝代：明

漂泊淮南客，东归日夜心。湖风欺短褐，沙月动长吟。旅望天无际，羁愁海并深。相期故人在，时复枉舟寻。寂寥缘抵事，怅望复何之。远塞无书雁，寒江有钓丝。酒醒馀拂剑，愁在强拈诗。行李谁相问，归艖倚断澌。
旅夜有怀兼呈淮南诸故旧时河□匆解望荩臣行李不至·其一
作者：符锡
朝代：明

漂泊淮南客，东归日夜心。湖风欺短褐，沙月动长吟。旅望天无际，羁愁海并深。相期故人在，时复枉舟寻。
旅夜有怀兼呈淮南诸故旧时河□匆解望荩臣行李不至·其二
作者：符锡
朝代：明

寂寥缘抵事，怅望复何之。远塞无书雁，寒江有钓丝。酒醒馀拂剑，愁在强拈诗。行李谁相问，归艖倚断澌。
族叔一中发迹思南出宰东安政缉民和寄赠二章
作者：符锡
朝代：明

□作东安宰，南薰想令闻。清标八桂雪，幽思九疑云。鹯击材非偶，鸾栖志不群。遥怜阮咸在，放意徒云云。德人尝觌面，宗望不虚传。自少山阴兴，空怀叶令仙。书当回雁断，愁与岳云连。试问零陵水，何当汇海堧。
族叔一中发迹思南出宰东安政缉民和寄赠二章·其一
作者：符锡
朝代：明

□作东安宰，南薰想令闻。清标八桂雪，幽思九疑云。鹯击材非偶，鸾栖志不群。遥怜阮咸在，放意徒云云。
族叔一中发迹思南出宰东安政缉民和寄赠二章·其二
作者：符锡
朝代：明

德人尝觌面，宗望不虚传。自少山阴兴，空怀叶令仙。书当回雁断，愁与岳云连。试问零陵水，何当汇海堧。
春日游西山呈诸友三十韵
作者：符锡
朝代：明

崭岩柱西极，迢遰薄青旻。景仰倾素怀，跻游及芳春。微雨忽沾润，轻风不扬尘。脚跟恣穷搜，眉睫托远伸。桃李荫阡陌，松楸达城闉。蒙童二三卷，墟落百千窀。叠岭绣朱户，倚空撑石麟。直参五百众，遥礼双青神。逶迟永寿晚，容接觉义亲。煮茗歠涧流，扫榻藉云茵。老树回银汉，虚檐桂北辰。夕岚千嶂暝，晓磬万山晨。交相策款□，转复攀嶙峋。危楼跨飞虹，绝峤度翔翷。古雪积不扫，幽泉喷还湮。援滑步攲□，扪柔憩逡巡。两僧云半立，一犬花间狺。岩扉敞兰若，仙乐鸣韶钧。圆光豁万象，塔影标双轮。蠢动欣有托，荒陬浩无垠。仓忙盻尘境，咫尺迷通津。披襟俯空鉴，漱齿同玉人。凡尔委蛇蜕，颓然见天真。返景西湖上，放歌南涧滨。白云回望合，紫气耸瞻新。王道平如底，人烟辏若鳞。隔花莺未老，近水柳初匀。时当且行乐，身在宁忧贫。邂逅信非偶，疏狂莫见嗔。还应有高兴，来共结芳邻。
春日游西山呈诸友二律
作者：符锡
朝代：明

城中不解湖山好，一到城西双眼明。水面日光浮宝刹，峰头云气拥神京。石蹬盘回天地老，银河倒挂蜿蜒惊。碧桃开处无人见，却有春风管送迎。回首西峰日欲曛，主人留款尚殷勤。青袍白马谁家子，急筦娇丝到处闻。雨过园林沾宿润，风生殿阁散馀芬。相酬只谩拚沉醉，眼底繁华几故坟。
春日游西山呈诸友二律·其一
作者：符锡
朝代：明

城中不解湖山好，一到城西双眼明。水面日光浮宝刹，峰头云气拥神京。石蹬盘回天地老，银河倒挂蜿蜒惊。碧桃开处无人见，却有春风管送迎。
春日游西山呈诸友二律·其二
作者：符锡
朝代：明

回首西峰日欲曛，主人留款尚殷勤。青袍白马谁家子，急筦娇丝到处闻。雨过园林沾宿润，风生殿阁散馀芬。相酬只谩拚沉醉，眼底繁华几故坟。
春晖楼为州背章善楷赋
作者：符锡
朝代：明

西登蒙峰顶，南望瑶岑足。华屋夹道周，飞甍蔽城曲。谁楼揭春晖，光景常在目。匪物情乃迁，于此见君独。至德拟春晖，明晦岂常好。君之心兮，只如三春之寸草。春晖不尽春草长，永言怀之以终老。
春榜同年三会诗代李宣之大守
作者：符锡
朝代：明

圣轨穷寰海，时髦凑京师。擢上符鸿运，笺名标四陲。赤墀倚历阶，青云平蹑梯。况我同升友，分好比连枝。辉辉鸳鹭群，皎皎霜雪姿。三会礼益勤，申章言岂私。操翰准前古，杼猷震当时。夷险或殊遘，志义匪或亏。拔十望逾五，得人榜多谁。策足途方修，委身分所宜。勖哉龙门客，无弃朽钝为。
春谷为隐者赋
作者：符锡
朝代：明

气机无停留，寒暑均四澳。于何阻玄冬，佳人在深谷。谷虚候乃中，阳回煖先复。东阡桃始荣，南陌□重绿。流水暖浮花，繁条庇重屋。升高望四野，振衣聊踯躅。未寒阴巳凝，既煖物犹缩。谷风时安假，大运咨乘轴。一嘘寒霾扫，再嘘皇风穆。惄焉揽予怀，中和谌可掬。
昭义卷
作者：符锡
朝代：明

逆珰遗孽半乾坤，楚泽扬尘白昼昏。力屈武阳陈义士，沉埋谁复为昭魂。
晏生人胜人操春日从予南冈及夏而还寄此作
作者：符锡
朝代：明

新松泱莽护寒塘，断雁时依病鹤藏。未向空林怨萧瑟，西风吹起自成行。
晓发石桥，问程当宿丽阳。偶值故人，论诗马上，不觉越关，从者为之绝倒
作者：符锡
朝代：明

石桥上马蹴微霜，指点儿曹宿丽阳。村店过来犹未觉，小童应笑论诗忙。
晓发钱塘
作者：符锡
朝代：明

钱粤城头彭四更，棹郎依约放舟行。梦回羌笛歌声小，山月半窗潮欲平。
晚翠
作者：符锡
朝代：明

汉代有佳人，寄迹鸿山下。山以人得名，人与山增价。千古揖高风，悠然见君华。绕屋但青松，啸敖琴樽暇。寒日落高阴，清籁起长夏。颜色常自如，园林傅荣谢。此意竟萧条，行当息吾驾。
晚翠
作者：符锡
朝代：明

长松跨幽壑，十丈垂高枝。兴到每孤往，寤言如有期。澹烟秋老处，细雨日斜时。杯酒浮生外，惟应白发知。
晚至端州口号遣怀二首
作者：符锡
朝代：明

峡口二十里，端州半日程。洪流天漠接，巨浸市楼平。树杪行舟过，檐头宿鸟惊。命觞仍散帙，且复寄吾情。怪道梧江发，牂牁万里流。凭陵摧岸谷，泛滥淼山丘。伫望嘉祥集，何知殄气浮。天心与物理，茫昩可能求。
晚至端州口号遣怀二首·其一
作者：符锡
朝代：明

峡口二十里，端州半日程。洪流天漠接，巨浸市楼平。树杪行舟过，檐头宿鸟惊。命觞仍散帙，且复寄吾情。
晚至端州口号遣怀二首·其二
作者：符锡
朝代：明

怪道梧江发，牂牁万里流。凭陵摧岸谷，泛滥淼山丘。伫望嘉祥集，何知殄气浮。天心与物理，茫昩可能求。
暇日示诸顽
作者：符锡
朝代：明

汝生本同根，汝性亦惟是。汝学芝兰如，不学鲍鱼似。芝兰人所馨，鲍鱼人所弃。臭味霄壤悬，趍舍汝宁异。柰何终日言，邈邈不加意。父子诚恩深，欲噤那能置。白日忽西驰，苍龙岂吾系。不见面墙人，哀哉亦云暮。
暮春宿金城兰若
作者：符锡
朝代：明

战垒何年柱斧歼，青枫江上老耕钤。我来閒访前朝寺，香火重开话建炎。为怕春归特地来，揽衣随意坐莓苔。东风似与花先约，贪看猩红映日开。
暮春宿金城兰若
作者：符锡
朝代：明

颖江东来棹小舟，仙女台畔恣春游。古殿顽阴生昼寂，荒城斜日带津流。齐心未觉僧同住，茶话何妨客再留。即依南斗西回首，杳杳一灯天际头。
暮春宿金城兰若·其一
作者：符锡
朝代：明

战垒何年柱斧歼，青枫江上老耕钤。我来閒访前朝寺，香火重开话建炎。
暮春宿金城兰若·其二
作者：符锡
朝代：明

为怕春归特地来，揽衣随意坐莓苔。东风似与花先约，贪看猩红映日开。
暮秋登百花寺风雨阻归感激时事偶承青州聂子见赠奉酬兼似梅庵长老
作者：符锡
朝代：明

百花秋尽强登临，野树萧萧落不禁。天地无情三日雨，蒲帆不济此江深。诗怀谢子能高兴，法听生公鲜会音。■有盘空双白鹤，戛然时下一长吟。
月溪
作者：符锡
朝代：明

山风吹月月初上，山月堕溪溪更清。溪清月白无人会，春去秋来只自明。光涵具阙游龙狎，斜映珠林宿羽惊。异境无多出尘世，却宜尘世不知名。
有客四章章十句戏呈蒋三府
作者：符锡
朝代：明
体裁：四言诗

有客有客，在河之中。杲日其炎，零雨其濛。奚不过我，适焉从容。日之夕矣，命驾而东。此而不达，何以云通。（一章）有客有客，在河之洲。室是远而，一日三秋。奚不我过，适焉优游。日之夕矣，言返其舟。此而不乐，与吏为仇。（二章）仇不可执，乐不可穷。駪駪征夫，夙夜在公。民之劳矣，不适何奁。有酒沽我，言恊其恭。有虚其左，赵子来同。（三章）有嘉赵子，蒋侯之畴。匪利之贪，匪名之求。祝以匏越，利以名□。人亦劳止，胡不尔休。不腆余德，维二子之羞。（四章）
朗都纲谢官居龙山绝顶结小庵予号曰鹊巢赠以诗
作者：符锡
朝代：明

未出沙弥臼，还来寄鹊巢。安禅云共被，施食鸟分匏。香篆空中灭，经鱼露下敲。任他尘劫化，勘破此山坳。
望云
作者：符锡
朝代：明

白云本无意，镇日空崔嵬。游子亦何心，栖栖白云隈。驾言客幽燕，远家闽山麓。亲舍几时别，白云犹在目。忆昨初别时，亲旧慰我情。古人三釜养，努力事兹行。契阔既柰何，时哉且高卧。怕见旧罗襦，醉舞春风破。
木兰花慢·奉呈介翁阁老依来韵
作者：符锡
朝代：明

天留宰辅侍宸旒。开史局、庆重游。信綵笔花生，白云篇净，尘断境偏幽。伫待玉人来也，熙帝载喜，起入赓酬。千古堪传盛节，四民满听歌讴。元寮黑发讵容休。试抬头。看海阔天高，鹏抟鲲运，襟度许悠悠。那须个、兴风使浪，皮里著阳秋。藉好上林晴日，载醪随处停辀。
木湖寺
作者：符锡
朝代：明

山寺重临日，荒榛满目前。瓦灯秋照佛，草榻夜安禅。殿敞流云气，林回折涧泉。买田吾欲老，未必是尘缘。
朱宣政双慕卷
作者：符锡
朝代：明

有客频频款我扉，泪痕斑尽旧莱衣。回首江云三尺土，短诗谁写寸心违。
李太监新楼宴会代高佥宪尝与同差
作者：符锡
朝代：明

京秋积雨快新晴，近侍高楼几日成。属目河山千古壮，凭阑风月四时清。云窗雪槛开筵好，玉斝金盘照座明。不愧汉庭老从事，白头登赋后群英。
李夫人挽卷
作者：符锡
朝代：明

生年终有尽，恨恨苦无端。楚畹兰芳盛，秋堂月易残。慈甘负重鼎，掩涕谢回鸾。闺范惟应纪，南山石未刓。
李术士玄谈
作者：符锡
朝代：明

偶逢玄客听玄谈，亦有玄机试著参。一日鹏抟九万里，风云彷佛见图南。
杜峰
作者：符锡
朝代：明

杜峰别来今几秋，清诗写入小堂幽。但得主人常对酒，不知何处是并州。
松崖
作者：符锡
朝代：明

青松临丹崖，凌厉百尺强。引蔓数小松，奋埶如争长。结根容知岁，古色含雪霜。靡靡荫长夏，亭亭纷盖张。玄蝉响秋山，好鸟啼春旸。幽人北窗下，午梦回羲皇。我本四方士，与子异行藏。晴云不作雨，览物增慨慷。安得鞭赤虬，顺风起高翔。沛泽倏九土，时还归旧乡。遥望苍松色，青青犹水阳。
柬南厓
作者：符锡
朝代：明

小颖江头归兴浓，纷披秋雨乱芙蓉。湖东一夜相思梦，都属南厓药裹中。
桃源
作者：符锡
朝代：明

倦客西游何所之，桃花流水武溪湄。秦人欲问无踪迹，争似渔郎再到时。
桃花坞书屋
作者：符锡
朝代：明

吴城十万户，隙地可桃花。接叶团清露，疏窗影绛霞。读书忘岁月，学圃是生涯。错认迷津处，升堂小径斜。
梅坡卷
作者：符锡
朝代：明

抚卷看梅二月时，一般清气可诗脾。山居未问春深浅，秪道年芳他自迟。十里山亭一径回，小梅无恙绕亭开。巡檐猛可闻双喜，疑有探花人到来。
梅坡卷·其一
作者：符锡
朝代：明

抚卷看梅二月时，一般清气可诗脾。山居未问春深浅，秪道年芳他自迟。
梅坡卷·其二
作者：符锡
朝代：明

十里山亭一径回，小梅无恙绕亭开。巡檐猛可闻双喜，疑有探花人到来。
梅轩次晋叔韵二首
作者：符锡
朝代：明

名谢梅轩好，当尊梅正开。攀花不尽兴，倒著接䍦回。美酒倾玉壶，尽日梅根坐。醉问把壶人，和靖何如我。
梅轩次晋叔韵二首·其一
作者：符锡
朝代：明

名谢梅轩好，当尊梅正开。攀花不尽兴，倒著接䍦回。
梅轩次晋叔韵二首·其二
作者：符锡
朝代：明

美酒倾玉壶，尽日梅根坐。醉问把壶人，和靖何如我。
梦后有作
作者：符锡
朝代：明

酒市歌楼夜未阑，碧云栖梦绕乡关。关河错谬来时路，星汉参横别后山。陇树夕阳犹款款，画檐疏雨正潸潸。何人解放丝纶手，一笑凫鹥共往还。
梦熊卷为云梦秦参军题
作者：符锡
朝代：明

秦君倜倘士，几别经华春。幼艾拥燕姬，弄珠诧徐麟。握手要新辞，谓予言不诬。灵蛇忽入梦，熊兆翻启符。造化信幽渺，古诗亦朦胧。眼前事莫测，至理谁能穷。春雷剨地破云梦，他日君看蛇作龙。
梦登钤阁因怀严太史奉寄一律
作者：符锡
朝代：明

何物为灵阁，牵予入梦开。瞬将千里目，宛上九层台。鸟散青林下，龙□苍渰来。夕阳疲思外，天共倚徘徊。
梧州公署新作竹亭喜汪二府诸公见过首尾吟二章
作者：符锡
朝代：明

我有尘襟何处开，竹亭长夏思悠哉。痴儿解与移花活，佳客偶能骑马来。总喜军门聊暇日，不妨江馆暂持杯。自怜浮浪君休讶，散局元非用世才。我有尘襟何处开，竹亭长夏思悠哉。疏帘日为看山捲，方帽时因避暑来。诗到忘情空对景，酒缘多病省贪杯。自怜浮浪君休讶，散局元非用世才。
梧州公署新作竹亭喜汪二府诸公见过首尾吟二章·其一
作者：符锡
朝代：明

我有尘襟何处开，竹亭长夏思悠哉。痴儿解与移花活，佳客偶能骑马来。总喜军门聊暇日，不妨江馆暂持杯。自怜浮浪君休讶，散局元非用世才。
梧州公署新作竹亭喜汪二府诸公见过首尾吟二章·其二
作者：符锡
朝代：明

我有尘襟何处开，竹亭长夏思悠哉。疏帘日为看山捲，方帽时因避暑来。诗到忘情空对景，酒缘多病省贪杯。自怜浮浪君休讶，散局元非用世才。
梧州幕府偶题二律
作者：符锡
朝代：明

山入秦封苍莽开，两江千里合流回。鱼盐水落通新市，鹙鹤天空下古台。分阃自应心膂托，掌书谁是折冲才。英雄事往嗟遗剑，夜夜辉腾烛上台。瀚海铜标第一关，天开雄镇控诸蛮。皇威南暨朱离格，粤壤风清虎帐闲。钲鼓正高新府第，金汤不改汉河山。苍梧漫作妨秋计，东郡乡兵业巳还。
梧州幕府偶题二律·其一
作者：符锡
朝代：明

山入秦封苍莽开，两江千里合流回。鱼盐水落通新市，鹙鹤天空下古台。分阃自应心膂托，掌书谁是折冲才。英雄事往嗟遗剑，夜夜辉腾烛上台。
梧州幕府偶题二律·其二
作者：符锡
朝代：明

瀚海铜标第一关，天开雄镇控诸蛮。皇威南暨朱离格，粤壤风清虎帐闲。钲鼓正高新府第，金汤不改汉河山。苍梧漫作妨秋计，东郡乡兵业巳还。
棰峰
作者：符锡
朝代：明

玉勒金鞍白面郎，桃芯峰下说仙乡。峰头锦树熏罗绮，台上琼萧绾凤凰。莲烛夜酣疑对语，孔屏春煖正生香。从知妙得宜人理，不负天家雨露瀼。
楚蒙侍御新植牡丹寄示催赏佳作依韵奉酬
作者：符锡
朝代：明

绛霞凌晓散晴风，大化潜窥妙物功。骢马招邀宜解赏，綵鸾夭冶为谁工。迎人乍喜开新朵，绕砌旋惊拾断红。我亦念花劳梦寐，花应知我惜飘蓬。清尊几日泛瑶枝，浩态分明对此诗。迸泪似牵违约恨，含情重有隔年期。华堂客散心谁折，紫蓓云连手自移。那更封培遍幽谷，一时同赏不教迟。
楚蒙侍御新植牡丹寄示催赏佳作依韵奉酬·其一
作者：符锡
朝代：明

绛霞凌晓散晴风，大化潜窥妙物功。骢马招邀宜解赏，綵鸾夭冶为谁工。迎人乍喜开新朵，绕砌旋惊拾断红。我亦念花劳梦寐，花应知我惜飘蓬。
楚蒙侍御新植牡丹寄示催赏佳作依韵奉酬·其二
作者：符锡
朝代：明

清尊几日泛瑶枝，浩态分明对此诗。迸泪似牵违约恨，含情重有隔年期。华堂客散心谁折，紫蓓云连手自移。那更封培遍幽谷，一时同赏不教迟。
横州闻孙都阃震与宋长官下棋舟待水手不至戏柬二首
作者：符锡
朝代：明

杖策西征事有机，停舟横浦怪依违。杜门更笑孙都阃，酣战犹闻未解围。提兵此日驻江千，西贼悬知胆已寒。守备为言骁将在，戎机莫作昔年看。
横州闻孙都阃震与宋长官下棋舟待水手不至戏柬二首·其一
作者：符锡
朝代：明

杖策西征事有机，停舟横浦怪依违。杜门更笑孙都阃，酣战犹闻未解围。
横州闻孙都阃震与宋长官下棋舟待水手不至戏柬二首·其二
作者：符锡
朝代：明

提兵此日驻江千，西贼悬知胆已寒。守备为言骁将在，戎机莫作昔年看。
樱桃
作者：符锡
朝代：明

猛可东风度小池，朱樱开得两三枝。好似撷□溪畔女，凝妆临水照多时。
次日再叠前韵答李慱厅
作者：符锡
朝代：明

漫爱芙渠好，花开不自知。流云低彩槛，宿雨涨盆池。越岁容如故，涵贞态岂移。赏筵能赋者，操翰愿追随。
次韵发轩送程参军之台州
作者：符锡
朝代：明

哺糟那复计清浑，一饭终须报主恩。岂谓参军闲豹略，浪持布鼓到雷门。琼台日出扶桑近，罗屿云来海气昏。明月怀人千载上，谢公诗在胜招魂。
次韵思恩吴太守过旧城至南海之作
作者：符锡
朝代：明

楚人一炬可怜哉，蜗蠰提封奕世来。翠羽不闻重译献，牙旗宁悟剥床灾。空山到处犹残垒，废馆他年自积苔。想见胡卢笑邻鬼，雄心霸气总成灰。断崖千丈思悠哉，崖上啼猿自去来。孽竖尽收今日网，遗黎重悯昔年灾。风回瘴岭摇朱旆，雨过岚溪湔碧苔。欲起故佗询粤事，几番劫火化秦灰。
次韵思恩吴太守过旧城至南海之作·其一
作者：符锡
朝代：明

楚人一炬可怜哉，蜗蠰提封奕世来。翠羽不闻重译献，牙旗宁悟剥床灾。空山到处犹残垒，废馆他年自积苔。想见胡卢笑邻鬼，雄心霸气总成灰。
次韵思恩吴太守过旧城至南海之作·其二
作者：符锡
朝代：明

断崖千丈思悠哉，崖上啼猿自去来。孽竖尽收今日网，遗黎重悯昔年灾。风回瘴岭摇朱旆，雨过岚溪湔碧苔。欲起故佗询粤事，几番劫火化秦灰。
次韵潘云巢见示思亲佳什
作者：符锡
朝代：明

在山泉亦出山泉，看到源头却混然。峭厉每妨圭角露，磨砻只合世机圆。从知北首甘芹日，便是南肩负米年。蓑笠与君重有约，衡庐深处楚云连。
次韵赠云泉处士
作者：符锡
朝代：明

萧水西来旧有庐，江东乔寓今何如。壮游不假杨州鹤，遗世宁论驷马车。仙侣多情还载酒，草塘幽梦足离居。秋风为尔南鸿道，月下霜前解忆渠。
次韵酬王太守藩
作者：符锡
朝代：明

高才硕望竟何凭，蕉鹿由知梦未真。过化秦川三月雨，豪吟滦海四时春。权珰远避徵奇节，泉石东来见主人。奔走独怜樗散在，征袍空载马蹄尘。
武缘龙池二章
作者：符锡
朝代：明

灵泉秘武水，气蒸翼轸西。自有天地来，谁能测端倪。混混无终极，上与星汉通。纵观一稊米，万象森鸿蒙。俯瞰神龙宅，仰跻玄帝宫。玄宫何所见，亭亭两苍松。松稍挂明月，倒景西池中。龙惊卧不稳，喷涛射晴空。雷雨霎然至，震惊镆铘峰。居人皆辟易，行者迷西东。怪此不移时，谭笑曾未终。回视灵泉上，澹烟横白虹。白水池澈底，龙宫亦何奇。灵秘闻柯宰，因之号龙池。胜日招我游，伏枕负幽期。眷此不能寐，假舟仍独之。童□二三子，春服来相随。褰裳漱玉齿，晚帽挂松枝。遥望天井山，坐题五海诗。正气亿千载，妖氛几何时。大哉圣人言，与点岂吾欺。为道弦歌宰，重游须及兹。
武缘龙池二章·其一
作者：符锡
朝代：明

灵泉秘武水，气蒸翼轸西。自有天地来，谁能测端倪。混混无终极，上与星汉通。纵观一稊米，万象森鸿蒙。俯瞰神龙宅，仰跻玄帝宫。玄宫何所见，亭亭两苍松。松稍挂明月，倒景西池中。龙惊卧不稳，喷涛射晴空。雷雨霎然至，震惊镆铘峰。居人皆辟易，行者迷西东。怪此不移时，谭笑曾未终。回视灵泉上，澹烟横白虹。
武缘龙池二章·其二
作者：符锡
朝代：明

白水池澈底，龙宫亦何奇。灵秘闻柯宰，因之号龙池。胜日招我游，伏枕负幽期。眷此不能寐，假舟仍独之。童□二三子，春服来相随。褰裳漱玉齿，晚帽挂松枝。遥望天井山，坐题五海诗。正气亿千载，妖氛几何时。大哉圣人言，与点岂吾欺。为道弦歌宰，重游须及兹。
武缘龙池二章扇面赠南山翁其一得于梦中·其一
作者：符锡
朝代：明
体裁：六言诗

春早天边雁侣，日斜江上园林。閒共渔樵问答，就中得趣谁深。
武陵即事
作者：符锡
朝代：明

源上桃花逐去津，客心方怯暮江春。谁家思妇浓妆在，正倚江楼望远人。
武陵城西隐者歌
作者：符锡
朝代：明

葛洪不作勾漏令，营丹丹入辰川游。霜崖合沓几千仞，倾柯振石奔洪流。云中遥见赤松子，身骑白龙掼龙耳。紫衣使者遥致辞，招我昆丘餐石髓。北江流水武陵春，却向城西访隐沦。曲堤如山醉不醒，庞眉奄见秦时人。时从猿鹤掉尘迹，萝月分眠涧中石。扬帆天汉我欲归，桃源洞口长相忆。
江月二绝
作者：符锡
朝代：明

别我家山月盛时，看看明发又轮西。江天只似开明镜，迢递随人到五溪。武陵三月风景暮，景暮客愁难强谐。殷勤却愧青霄月，蓦地穿窗下客怀。
江月二绝·其一
作者：符锡
朝代：明

别我家山月盛时，看看明发又轮西。江天只似开明镜，迢递随人到五溪。
江月二绝·其二
作者：符锡
朝代：明

武陵三月风景暮，景暮客愁难强谐。殷勤却愧青霄月，蓦地穿窗下客怀。
江湖散人诗次韵
作者：符锡
朝代：明

展书纱帽歌，啜茗渔舟独。意惬理无违，谁踵斯贤躅。山月时放歌，云鸿忽流目。清涤美牺牛，何为自缚束。
汤阴
作者：符锡
朝代：明

借问汤阴路，皇州第几程。雪山人面起，云阵马头横。烟火村村莫，樵歌处处声。功名是何物，天地苦留情。
沙湖为王良二
作者：符锡
朝代：明

杨子清江客，沙湖独系思。储经裕后日，买犊课农时。酒伴两三辈，莺花四五枝。谋生于此足，骑鹤更何为。
泊清水港雪夜煮茶
作者：符锡
朝代：明

岁晏江上来，雪花夜初泊。枥火烹月团，时时自斟酌。酌巳拥衾坐，玄思入冥寞。冻雨洒江暝，疾风吹石泐。郊原罴兕吼，窟宅蛇龙厄。持茗者何人，啜对陶彭泽。
泊清水港雪夜煮茶·其一
作者：符锡
朝代：明

岁晏江上来，雪花夜初泊。枥火烹月团，时时自斟酌。酌巳拥衾坐，玄思入冥寞。
泊清水港雪夜煮茶·其二
作者：符锡
朝代：明

冻雨洒江暝，疾风吹石泐。郊原罴兕吼，窟宅蛇龙厄。持茗者何人，啜对陶彭泽。
泸溪周元公书院
作者：符锡
朝代：明

绝学千秋梦始醒，藻频何处荐舂陵。那知山市潢污里，别有春风一径庭。濂溪何自来监税，环堵遗斋尚揭名。抱道热中吾浅测，官资元不病先生。憧憧行子青衫湿，风雨濂溪又过门。道化未能三百里，溪桥祠屋愧空存。
泸溪周元公书院·其一
作者：符锡
朝代：明

绝学千秋梦始醒，藻频何处荐舂陵。那知山市潢污里，别有春风一径庭。
泸溪周元公书院·其三
作者：符锡
朝代：明

憧憧行子青衫湿，风雨濂溪又过门。道化未能三百里，溪桥祠屋愧空存。
泸溪周元公书院·其二
作者：符锡
朝代：明

濂溪何自来监税，环堵遗斋尚揭名。抱道热中吾浅测，官资元不病先生。
海榴
作者：符锡
朝代：明

种药林园兴未涯，蔷薇开后海榴花。红香带露■唇湿，翠萼含风玉轸斜。路子莫教轻折取，山灵应为惜妍华。未妨近□侵篱槿，且喜新条让木瓜。
涂内臣孝思卷次高梧亚卿韵二首
作者：符锡
朝代：明

椿零萱瘁几多年，寸草春晖痛彻天。内付此情谁会者，燕台风雨话灯前。冷暖无堪记昔年，生成厚地与高天。独怜趋走伤心处，落日西风洒泪前。
涂内臣孝思卷次高梧亚卿韵二首·其一
作者：符锡
朝代：明

椿零萱瘁几多年，寸草春晖痛彻天。内付此情谁会者，燕台风雨话灯前。
涂内臣孝思卷次高梧亚卿韵二首·其二
作者：符锡
朝代：明

冷暖无堪记昔年，生成厚地与高天。独怜趋走伤心处，落日西风洒泪前。
清明供祀还感兴三首
作者：符锡
朝代：明

天造兴王地，长陵百世宗。群龙翔日表，万马下云中。肇祀春添土，神谋早建宫。楼碑光日月，岁节走臣工。晓日红门启，元寮遣祀崇。金传三奏定，殿献七陵通。御柏凝香雾，仙桥隐驶潨。荧星散笼烛，归骑万山中。祀喜亲供暇，春牵野兴忙。地穷锤石口，迹绝老君堂。纵目隅东海，重关限朔方。兹游诚不易，虚约后屏尝。
清明供祀还感兴三首·其一
作者：符锡
朝代：明

天造兴王地，长陵百世宗。群龙翔日表，万马下云中。肇祀春添土，神谋早建宫。楼碑光日月，岁节走臣工。
清明供祀还感兴三首·其三
作者：符锡
朝代：明

祀喜亲供暇，春牵野兴忙。地穷锤石口，迹绝老君堂。纵目隅东海，重关限朔方。兹游诚不易，虚约后屏尝。
清明供祀还感兴三首·其二
作者：符锡
朝代：明

晓日红门启，元寮遣祀崇。金传三奏定，殿献七陵通。御柏凝香雾，仙桥隐驶潨。荧星散笼烛，归骑万山中。
清远新开峡路南岑吴公命诗纪之
作者：符锡
朝代：明

峡山束水半岭高，鲛鳄扬威风怒号。舟航颠顿莽无所，漂溺民命轻鸿毛。呜噫嘻峡山之险兮，羊肠折版莫与并，开辟以来无路行。大椎控石煅以火，介然坦道疑天成。君不见南樯北舵日相竞，夜度飞来了不惊。读书高台谁勒铭，神功禹迹不可绝，湛湛寒江流颂声。
游大伾山览石佛龙洞
作者：符锡
朝代：明

征轺未减看山兴，一抹大伾双眼明。金地有缘仍载酒，苍崖无处不题名。排空石偶虚瞻礼，显济灵宫昧洁诚。世俗怪来多错缪，妒游风雨满回旌。
游玉泉庄次韵代
作者：符锡
朝代：明

常怪春归向底藏，水云遮断玉泉庄。一庭花雨飘红锦，满路松风奏细簧。太传东山高燕会，右军曲水富篇章。招邀几日还来此，岂有微官职务妨。
游碧落洞漫题二首
作者：符锡
朝代：明

千峰翔舞粤溪滨，大似群真降紫旻。星汉光摇银榜净，洞门幽对玉壶均。石潭雨霁龙潜稳，炼室云封鹤到频。试问烟霞谁是主，红尘忙杀白头人。帝居谁遣紫泥封，涧转峰回一百重。林薄带烟横素幕，石幢飞盖绕长虹。丹崖翠窦延缘处，玉几金龙意象中。却笑凡夫无道力，天阶咫尺未由通。
游碧落洞漫题二首·其一
作者：符锡
朝代：明

千峰翔舞粤溪滨，大似群真降紫旻。星汉光摇银榜净，洞门幽对玉壶均。石潭雨霁龙潜稳，炼室云封鹤到频。试问烟霞谁是主，红尘忙杀白头人。
游碧落洞漫题二首·其二
作者：符锡
朝代：明

帝居谁遣紫泥封，涧转峰回一百重。林薄带烟横素幕，石幢飞盖绕长虹。丹崖翠窦延缘处，玉几金龙意象中。却笑凡夫无道力，天阶咫尺未由通。
湖中绝句
作者：符锡
朝代：明

洞庭湖西秋水平，赤山又入半湖明。楚天雷雨忽四际，漫倚疏蓬看晚晴。秋色平湖澹碧漪，绕船菱荇客归迟。无人话与王摩诘，羸得先生画里诗。
湖中绝句·其一
作者：符锡
朝代：明

洞庭湖西秋水平，赤山又入半湖明。楚天雷雨忽四际，漫倚疏蓬看晚晴。
湖中绝句·其二
作者：符锡
朝代：明

秋色平湖澹碧漪，绕船菱荇客归迟。无人话与王摩诘，羸得先生画里诗。